Sudah Terima Vaksin Di India, Doktor Gigi Ini Kongsi Pengalaman Dan Kesan Sampingan Dialaminya

Umum mengetahui, pelbagai jenis vaksin COVID-19 sudah tersedia untuk diambil oleh semua orang di seluruh dunia. Malah, tidak lama lagi program vaksinasi akan bermula di negara kita.

Mesti ada daripada anda yang tertanya-tanya apa yang akan berlaku selepas disuntik vaksin dan mungkin ada juga masih lagi dalam pertimbangan untuk mengambil vaksin.

Terbaharu, seorang pengguna Twitter @syazwanismd yang merupakan seorang doktor gigi telah berkongsi pengalaman beliau menerima suntikan vaksin di India pada hari Sabtu yang lalu.

I’m not an influencer but I just want to share with you my story of getting vaccinated💉 in India last Saturday and the side effects I’ve experienced myself.[THREAD] https://t.co/uS9Yv5hWMO pic.twitter.com/JKOSon7Ldg

— Dr Wani (@syazwanismd) February 23, 2021

Menurut Dr Wani, vaksin yang diterimanya adalah jenis Covishield (Viral vector) yang dihasilkan oleh AstraZeneca, manakala di Malaysia akan menerima vaksin jenis pfizer (mRNA) dihasilkan oleh Pfizer-BioNtech.

Apa beza vaksin pfizer dan Covishield? Bagi pfizer menggunakan messenger RNA manakala Covishield pula menggunakan viral vector. Cara penyimpanan vaksin ini pun berbeza. Antara sebab India pilih Covishield sebab India boleh handle cara penyimpanan vaksin ini.

Bercerita tentang pengalamannya menerima suntikan vaksin ini, beliau mengatakan pada awalnya beliau perlu mendaftar terlebih dahulu dan mengisi borang serta surat kebenaran.

Malah, pihak hospital turut akan bertanya sama ada anda sudah terima suntikan sebelum ini atau tidak. Ini kerana, jarak masa untuk menerima dos kedua adalah selama sebulan.

Kemudian, saya masuk bilik vaccination and nurse buat injection dose vaccine dekat bahagian lengan kiri.

Perasaan kena inject vaccine ni sama je dengan rasa kena inject masa sekolah dulu. Serious takde beza pun ☝🏻 pic.twitter.com/erLRqjiQYa

Untuk pengetahuan anda, anda akan merasai beberapa kesan sampingan sementara seperti pening kepala, keletihan, badan berasa kurang selesa, otot sakit dan juga demam.

Menurutnya, kesan sampingan ini normal kerana badan kita tengah hasilkan antibody baru dan kuatkan sistem imunisasi. Malah, simptom ini dirasai selepas sehari atau seminggu disuntik.

Tips yang saya nak kongsikan, lepas vaccinated tu pastikan dapat rehat secukupnya, minum air, mandi dan tidur awal. Make sure badan hasilkan melatonin secukupnya dengan tidur awal (jam 9/10 malam).

Kita kena bagi kerjasama dengan badan yang tengah hasilkan antibody yg baru 🙌🏻🤍

Kesan sampingan yang dialami Dr Wani adalah demam dan rasa lenguh badan tetapi beransur pulih keesokan harinya. Menurutnya, beliau berehat dengan tidur awal dan minum air bagi memastikan badan menghasilkan melatonin secukupnya.

Selepas itu, beliau sudah berasa cergas kembali dan sudah mula bertugas semula di klinik. Apa yang penting adalah berehat secukupnya dan beliau mengatakan orang ramai tidak perlu takut untuk mengambil vaksin kerana kesan sampingannya hanya bersifat sementara.

Pastinya perkongsian Dr Wani ini dapat mengubah pandangan anda dan menghilangkan keraguan anda yang takut mahu menerima vaksin. Adakah anda sudah bersedia untuk menerima suntikan vaksin?

Tahukah anda bahawa anda sudah boleh mendaftar untuk menerima vaksin? Klik pautan di bawah untuk ketahui lebih lanjut.

Berikut Adalah Cara-Cara Untuk Mendaftar Vaksin COVID-19 Dengan Kemas Kini Terkini MySejahtera

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Vaksin Pfizer-BioNTech Tiba 21 Feb, Program Imunisasi COVID-19 Kebangsaan Akan Bermula 26 Feb


Sudah Terlambat Untuk Dikesali, Kad Jemputan Pengebumian Ayah Beri Tamparan Hebat Kepada Anak-Anaknya

3 orang adik-beradik telah menyesal mengabaikan ayah mereka saat menerima berita kematian ayah melalui kad dan pesanan SMS. Semuanya gara-gara sibuk dengan kehidupan masing-masing sebagai seorang doktor, eksekutif dan suri rumah tangga.

Setiap kali tiba musim perayaan, si ayah langsung tidak menerima kunjungan dari anak-anak. Dia hanya mampu melihat keseronokan jirannya menyambut kepulangan anak-anak sahaja. Siapa tidak berasa sedih dan sebak apabila diabaikan begitu sekali.

Ayah yang semakin tua itu masih mengharapkan perhatian anak-anak dan gelak tawa bersama cucu-cucu meskipun sudah bertahun dia keseorangan di rumah. Anak-anak pula saban tahun berjanji akan pulang ke rumah untuk bersama ayah. Tapi janji tinggal janji apabila kesibukan melanda diri.

Sampailah satu detik waktu di mana setiap yang bernyawa akan mati, bukan kad ucapan perayaan diterima oleh anak-anak tetapi kad jemputan ke pengebumian ayah. Ia satu tamparan hebat buat anak-anak yang tidak menghargai ayahnya sendiri.

Adakah mereka boleh mengembalikan masa untuk menghargai ayah yang telah membesarkan mereka?

LIKE dan FOLLOW Vocket di Facebook serta Instagram


Sudah Tidak Boleh Diakses, Soloz Sahkan Akaun Facebook Rasmi Telah Digodam

Kita sedia maklum mendengar tentang akaun YouTube Buletin TV3 yang mana telah digodam baru-baru ini. Seperti sumpahan berangkai pula, kini giliran streamer terkemuka Malaysia pula menghadapi nasib yang sama pada akaun Facebook page peribadinya.

Perkara ini dapat diketahui selepas Faris ‘Soloz’ Zakaria telah berkongsi menerusi Istagram peribadi yang menyatakan akaun Facebook page telah digodam. Ekoran insiden itu, beliau mengingatkan orang ramai agar tidak menekan sebarang klik yang dikongsi daripada Facebook page tersebut.

Pada ketika artikel ini ditulis, Facebook page yang mempunyai 2.6 juta pengikut ini sudah tidak boleh diakses sama sekali. Carian untuk Facebook Page Soloz juga sudah tidak dibuat pada ketika ini.

Untuk makluman, Soloz ataupun nama sebenarnya Muhammad Faris bin Zakaria merupakan pemain profesional Mobile Legends di samping memenangi sejumlah acara terkemuka yang diadakan. Soloz bakal bertanding untuk MPL MY Musim ke-11 pada hujung minggu ini.

Sehubungan itu, diharapkan pihak Facebook dapat mengembalikan semula page tersebut bersama kandungan kerana dipercayai telah dibuang oleh pengodam selepas insiden itu.


Lihat Aksi Hebat Pasukan Tentera Darat Malaysia Sewaktu Latihan Ex Gerak Pantas

Pertama kali melihat gambar yang dikongsikan ini, terus terdetik – wow! Ini adalah sebahagian gambar yang dikongsikan sewaktu latihan yang dilakukan oleh pasukan Pathfinder.

Biasanya penerjunan team Pathfinder ni merupakan aturgerak awalan bagi menyediakan keselamatan Zon Gugur sebelum Mass Drop digugurkan. Lokasi latihan dilakukan adalah di drop zone Juragan.

Antara tugas pasukan ini, mereka akan digugurkan bersama peralatan-peralatan canggih dan siap untuk bertahan sehingga selesai misi yang diaturgerakkan.

Team Pathfinder mampu untuk melaksanakan penerjunan aras tinggi melebihi ketinggian 20 ribu kaki, dengan menggunakan oksigen tambahan serta mendarat dengan tepat ke kawasan drop zone.

Konsep penyusupan ini adalah bertujuan untuk mengelak daripada dikesan oleh musuh. Team Pathfinder ini juga bertindak sebagai mata dan telinga kepada formasi 10 Briged Para.

Wahai rakyat Malaysia, kamu boleh tidur dengan aman dan sejahtera kerana ada perwira negara yang sedang berdiri menggadaikan nyawa, membuang tubuh ke langit luas membawa lebih dari 50kg bebanan untuk memastikan kamu lena diulit mimpi.

Jom layan gambar aksi mereka yang awesome ini.


Sudah Tulis Nama Di Stesen, Gadis Ini Dakwa Dikenakan Kompaun Kerana Gagal Imbas MySejahtera Dalam Bas

Semalam, seorang peniaga di Kelantan dikenakan kompaun disebabkan membuka gerai burger melebihi waktu yang dibenarkan. Kini, muncul pula dakwaan individu dikenakan kompaun gara-gara tidak scan MySejahtera ketika menaiki pengangkutan awam.

Menerusi perkongsian pengguna Twitter @nrdhasni, beliau berkongsi perbualan dirinya bersama kakaknya yang telah dikenakan kompaun kerana gagal untuk mematuhi SOP yang telah ditetapkan dengan mengimbas MySejahtera ataupun menulis nama sewaktu menaiki bas.

My sister ada tulis dalam buku dekat station shah alam and then dia naik la bus macam biasa. pic.twitter.com/ZBHUeSWcRp

— มาริโอ้ เมาเร่อ (@nrdhasni) April 26, 2021

Difahamkan, individu tersebut telah mendaftarkan diri dengan menulis nama di stesen berkenaan sebelum menaiki bas itu dan tidak tahu perlu mendaftarkan diri sekali lagi dalam bas. Maka, ketika bas tersebut berhenti di Terminal Bas Bersepadu (TBS), kesemua penumpang telah diperiksa oleh pihak berkuasa.

Tidak mengetahui akan keperluan mengisi maklumat dalam bas, dirinya telah dikenakan kompaun sebanyak RM1500 dan perlu dibayar sebelum 10 Mei 2021. Oleh itu, kakak kepada pengguna Twitter itu buntu dan mahu meminjam wang beliau untuk membayar saman terlebih dahulu.

Perkongsian tersebut mendapat perhatian netizen dan rata-rata netizen berasa kecewa dengan tindakan pihak polis tanpa budi bicara. Malah, ada juga yang menasihati kakak beliau untuk membuat laporan berkaitan isu yang terjadi ini.

Never did I feel this much of hopelessness — apa nak jadi sebenarnya with our country 😭 https://t.co/II4vSjnQqV

What on earth im reading rn 😃😃😃😃 bas yang salah passengers kena saman? Wow ok… 😃😃😃😃 https://t.co/bQiBktc28l

— Ecah | BAWALS & KNITWEAR PREMIUM (@bakawalihijab) April 26, 2021

Here we again with double standards https://t.co/cWGi6LQwOd

Kes ini turut membuatkan ramai berasa terlalu banyak kes ‘double standard‘ berlaku dimana rakyat marhaen yang melakukan kesalahan tanpa sebarang budi bicara dikenakan kompaun. Apa pula pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Bukan Sahaja Kereta Yang Banyak, Jumlah Selipar Bakal Diperiksa Polis Sewaktu Sambutan Aidilfitri

Gara-Gara Berniaga Di Hadapan Rumah Lebih Satu Jam, Peniaga Di Kelantan Dikompaun RM50,000

‘Rating’ Tidak Memuaskan, Tayangan Drama Nur Di Indonesia Ditamatkan Selepas Satu Episod


Sudahlah Comel Sedap Pula Tu, Kisah ‘Nasi Lemak Anak Dara’ Menggamit Hati Pelanggan

Bismillahirrahmanirrahim. Alhamdulillah saya dapat order 100 bungkus nasi lemak anak dara untuk pagi ni. Tapi hamba Allah ni bagi amanah kepada saya untuk sedekahkan kepada sesiapa yang singgah ke gerai saya pagi tadi.

Terima kasih tuan. Moga makin murah rezeki tuan. Hanya 50 minit licin semua jualan. Alhamdulillah rezeki Allah.

Mesti ramai yang nak tau kisah hidup saya dan bagaimana saya boleh buka gerai nasi lemak anak dara kan?

Okay sebelum tu saya cerita latar belakang saya dulu. Nama penuh saya Siti Hajjar Binti Ahmad. Umur dah 24 tahun. Anak ketiga daripada lima adik beradik. Tinggal di Sungai Petani, Kedah.  Saya degree fresh graduate electronic engineering (medical electronic) dari Universiti Tun Hussien Onn Malaysia (UTHM) dan insyaAllah Oktober nie saya akan konvo dengan beralaskan CGPA 3.33.

Saya sebenarnya baru merantau dan tinggal di Shah Alam dah hampir tiga minggu. Alasan saya nak stay disini sebab selalu dapat interview dan bagi saya better saya dok disini terus. Alhamdulillah lepas saya buat keputusan untuk stay disini, saya terus dapat offer kerja sebagai cost & design engineer kat Subang Jaya. Tapi akan start September nanti.

Saya sebenarnya langsung tak rancang nak niaga. Tetiba ilham datang untuk buka gerai nasi lemak. Lagipun hobi saya memasak so better saya guna kelebihan saya tu daripada saya membazir masa dengan benda tak berfaedah. Bagi saya berniaga ni sangat enjoy dan salah satu sunnah Nabi. Dan 70% pintu rezeki tu adalah daripada perniagaan.

Saya datang Shah Alam ni memang zero tak bawa apa-apa dari Kedah. Tapi kain baju tu bawa la. hehe.. Berbekalkan semangat yang ada, saya try berdikari untuk cari rezeki sendiri. Bagi saya, saya dah mampu untuk uruskan soal diri sendiri tanpa menyusahkan mak saya ataupun family saya. Dan saya akan bangga kalau dapat tunaikan permintaan arwah abah saya untuk tengok saya berjaya.

Mengenai mak saya memang la dia risau saya datang sini sebab anak perempuan kan, so macam-macam boleh jadi. Tapi insyaAllah atas berkat doa sorang mak, saya akan berjaya juga suatu hari nanti. Terima kasih mak.

Okay mesti korang pelik kan macam mana saya dapat modal sebab tadi saya cakap saya datang Shah Alam zero. Saya memang ada business brand shawl saya sendiri, Qaseh Stalista. Nanti jangan lupa like ye. Hehe.

Walaubagaimanapun, saya nak simpan duit dari bisnes shawl saya untuk design yang baru. Saya dapat modal buka gerai nasi lemak anak dara pun dari teman rapat saya. Nasib baik dia boleh tolong saya bagi modal. Hehe.

Korang tak pelik ke macamana saya boleh tulis Bahasa Kelate “nasi murah, hargo pecoh palo!”? Sebabnya kawe meme fasih kelate. Hok mano ore kelate tu, boleh jah nak kecek kelate nga kawe. Kawe pehe belako demo oyak. Haha, lagi satu Ore Kelate banyak nego sebab tu kawe suka juga.

Okay lepas tu saya pun mula la start beli barang semua. Mesti nak tau kan sapa yang masak. Fully 100% saya buat semuanya sendiri. Berbekalkan ilmu masak yang belajar dari mak, saya masak semuanya sendiri. Terima kasih lagi sekali mak. Saya sebenarnya berniaga tepi simpang pun sorang cuma ada juga kadang-kadang kawan teman. Terima kasih.

Masuk harini dah 4 hari saya berniaga. Boleh dikatakan sepanjang saya berniaga saya memang tak cukup tidur sebab nak siapkan semua makanan. Tapi disebabkan customer kesayangan saya semua, saya sanggup korban untuk puaskan hati customer. Saya paling suka bila org suka makan masakan saya. InsyaAllah saya akan sentiasa memperbaiki skill saya.

Selesai je berniaga nasi lemak, saya terus kemas barang dan angkat semua barang tu naik atas. Rumah saya tingkat paling atas tau kat flat PKNS tu. Tapi jangan risau insyaAllah saya kuat dari segi fizikal dan mental. Nampak saya kecik dan lembut tak semestinya saya tak boleh buat kerja macamtu. Saya rasa semua orang boleh buat cuma nak taknak je kan. Nasihat saya sapa-sapa yang nak berjaya kena usaha. Hiraukan apa orang cakap pasal kita asalkan benda tu memang di bawah keredhaan Allah.

Pelanggan juga berpuas hati dengan ‘nasi lemak anak dara’:

Korang mesti tertanya kan yang ‘nasi lemak anak dara’ ni sekejap sahaja atau berterusan? InsyaAllah akan berterusan sampai bila-bila sebab saya ada plan nak buka kedai sendiri. So lepas ni korang boleh la rasa dan terus makan kat kedai nasi lemak anak dara tu terus. Hehehe.

InsyaAllah bila dah cukup modal, saya akan buka dan akan inform kepada semua.

Habistu macam mana pula dengan offer kerja di Subang? InsyaAllah saya dalam proses buat solat istikharah untuk meminta petunjuk yang mana lebih sesuai. Tapi jangan risau ‘nasi lemak anak dara’ sentiasa ada setiap hari cuma akan tutup bila cuti sahaja. Kalau gerai saya tutup, saya akan inform di Facebook saya ye.

Saya rasa setakat ini sahaja jalan kisah hidup saya sebagai si gadis penjual nasi lemak anak dara. Hopefully jalan cerita saya mampu jadi sumber inspirasi untuk korang semua untuk terus berjaya. Takda dalam dunia ni semua keje senang asalkan kita usaha dan terus berusaha sampai berjaya. Yang penting doa. Doa senjata umat Islam sebab Allah yang beri kita rezeki dan kawal semua yg kita buat.


‘Sudahlah Kelakar, Suara Pula Sedap’ – Netizen Terhibur Dengan Gelagat Farisha Iris Ketika Konsert Raisa

Penyanyi dan pemenang tempat ketiga Ceria Popstar Farisha Iris atau nama sebenarnya Farisha Iris Asmadi, menarik perhatian netizen baru-baru ini di Konsert Raisa: Live In Malaysia yang berlangsung di Zepp Kuala Lumpur Ahad lalu.

Sebelum mempersembahkan lagu berjudul Mantan Terindah di tengah-tengah persembahan, Raisa sempat bergurau meminta penontonnya berhubung dengan bekas kekasih mereka. Kemudiannya, Raisa mencari peminat yang sporting untuk naik atas pentas bagi cabaran tersebut.

Replying to @Fai🦋 Borak dengan bff saya Raisa 🤣🤣❤❤❤

♬ original sound – farisha iris – farisha iris

Selepas itu, peserta Big Stage musim ketiga itu dipilih untuk melakukan cabaran itu, namun pelbagai gelagat yang lucu dilakukan olehnya dan membuat orang ramai terhibur.

Bahkan, dia turut berceloteh dalam bahasa Indonesia dengan Raisa sambil menunjukkan riak wajah yang blur, gementar dan teruja sekaligus membuat penonton ketawa.

Kebanyakkan peminat di konsert Raisa merakam telatah lucunya dan video tersebut menjadi tular selepas dimuat naik ke akaun TikTok mereka. Salah satu video yang viral dari akaun @eja.je.

Hahahaa lawak la peminat Raisa, Farisha Iriz ni. Putus sebab nak bertaubat eh. Rasa betul ke alasan nak putus ni? Tapi untung la dapat naik 1 stage dengan Raisa. 😍 #sharERA #LiveUpdateERA #RaisaLiveinMalaysia

Walau bagaimanapun, menjengah ke ruangan komen, rata-rata netizen menyukai gelagat lucu Farisha Iris itu dan mengatakan Farisha seorang sangat kelakar serta boleh buat konsert komedi sendiri.

Pada 14 September lalu, tiket konsert Raisa mula dijual pada harga RM200 dan ke atas dan 60% daripada tiket telah berjaya dibeli oleh peminat dalam masa empat jam sahaja.


Dakwa Tanah ‘Diperoleh Secara Tidak Sah’, Sudan Keluar Waran Tangkap Untuk Pengurus Petronas

Kerajaan peralihan Sudan telah mengeluarkan waran tangkap terhadap pengurus syarikat minyak milik Malaysia, Petronas, menurut sumber. Langkah ini berikutan situasi tegang yang semakin meningkat antara Malaysia dan Sudan setelah isu rampasan aset Petronas yang dilakukan minggu lalu.

Sumber Daily Sabah mengatakan tindakan terhadap Petronas serta pelabur asing lain dengan tuduhan rasuah boleh memberi kesan negatif kepada hubungan dua hala di masa depan. “Banyak negara lain yang telah melakukan banyak investasi di Sudan juga mengawasi situasi dengan teliti. Mereka bimbang mereka mungkin menjadi sasaran kerajaan peralihan berikutnya,” kata mereka.

Sumber mengatakan bahawa syarikat luar yang bertapak di Sudan kini mula menjadi sasaran. Fu Hong Construction, sebuah syarikat infrastruktur China, didakwa telah menaikkan kos projek. Tindakan serupa dilakukan terhadap Grand Holiday Villa Ltd. milik Pakistan di Khartoum.

Sudan kini berkeras mempertahankan tuduhannya terhadap syarikat minyak milik Malaysia yang didakwa diperoleh secara tidak sah ketika pemerintahan bekas pemimpin Omar al-Bashir. Petronas dalam maklum balas kepada Bernama dan dilaporkan oleh Berita Harian menafikan tuduhan kerajaan peralihan Sudan dan menyatakan bahawa hak milik tanah tersebut diperoleh mengikut jalan undang-undang yang sah.

Petronas berkata, ia kini bekerjasama dengan Kementerian Luar Malaysia bagi menggunakan semua saluran diplomatik dengan pihak berkuasa Sudan dalam usaha meleraikan isu berkaitan. Isu hak milik tanah yang turut menempatkan Kompleks Petronas di Khartoum kini sudahpun berada diperingkat permohonan arbitrasi (timbang tara) di Pusat Antarabangsa Bagi Penyelesaian Pertikaian Pelaburan (ICSID).

Berikutan penggulingan Omar al-Bashir, kerajaan peralihan meluluskan akta dan membentuk Jawatankuasa Penghapusan, Pencegahan Rasuah dan Pengambilan Wang (ERC). Ia ditugaskan untuk meninjau perjanjian dan mengambil aset yang didakwa diperoleh dengan cara haram di bawah pentadbiran sebelumnya.

Selain menyiasat mantan presiden dan lingkaran dalamannya, jawatankuasa itu juga telah menyasarkan dan membuat tuduhan terhadap pelabur asing dan merampas aset mereka.

Petronas Malaysia telah hadir di Sudan selama lebih dari 20 tahun dan membantu negara itu menjadi negara pengeksport minyak. Sekatan Amerika Syarikat terhadap Sudan sebagai negara yang menaja terorisme telah menimbulkan cabaran besar bagi syarikat asing, termasuk Petronas.

Projek pertama di dunia milik Petronas ini bakal jadi kebanggaan rakyat Malaysia. Untuk membaca, klik pautan di bawah.

Projek Pertama Di Dunia Milik Petronas Ini Bakal Jadi Kebanggaan Rakyat Malaysia

Realiti Bekerja Dengan Petronas Yang Orang Kita Sering Salah Anggap

Lelaki Ini Jelaskan Mengapa Orang Ramai Perlu ‘Support’ Isi Minyak Di PETRONAS


Sudut Kejayaan Israel Yang Wajar Diteladani Umat Islam

Nota Editor: Perkongsian ini telah dipaparkan di Facebook Page The Patriot. Kami kongsikan semula di sini dengan harapan ia dapat membawa kita sama-sama berfikir dan meneladani sudut kejayaan yang telah dicapai oleh negara ini.

Perkongsian ini tidaklah bermakna kami mengiktiraf negara Israel itu sendiri. Tidak salah jika kita mencontohi kemajuan dari sudut positif yang telah diraih oleh mereka untuk ditiru dan aplikasikan dalam hidup kita, agar dapat melahirkan jenerasi yang lebih berjaya dan seterusnya dapat membela ummah.

RAHSIA DI SEBALIK KEMAJUAN NEGARA ISRAEL

Apabila seseorang mengkaji tentang peredaran kemajuan dunia, semestinya nama yang merupakan sebahagian daripada teratas adalah Israel dalam berbagai-bagai sektor, seperti perbelanjaan untuk Research and Development (R&D), kepentingan ketenteraan, kekayaan negara (KDNK), pendidikan, kesihatan dan sebagainya.

Persoalannya, apakah rahsia mereka? Tanpa henti, mereka semakin jadi gergasi dari segi inovasi dengan populasi kurang daripada 10 juta orang. Mereka sudahpun menghiasi prasarana-prasarana ekonomi mereka dengan lebih kurang 5,000 syarikat, yang kebanyakannya berteknologi tinggi. Bilangan besar inilah yang sedang membawa Israel kearah kemegahan teknologi global.

Dengan gabungan kebudayaan, persekitaran dan kerajaan yang dinamik, Israel sudah mampu menandingi Silicon Valley. Bukan sahaja bilangan syarikat mereka yang melahirkan perasaan “rambang mata” kepada masyarakat asing, tetapi hasil inovasinya yang sememangnya mengagumkan.

Tiga kejayaan besar mereka adalah:
1. Waze – perisian sistem navigasi GPS yang berjaya meraih 50 juta pengguna;
2. OrCam – teknologi yang membenarkan orang-orang buta yang mempunyai saraf mata yang sempurna untuk melihat;
3. Phinergy – bateri lithium kereta yang menggandakan jarak kegunaan kereta-kereta elektrik.

Gabungan kejayaan-kejayaan ini bersama dengan beribu-ribu lagi sedang membuatkan Israel menjadi “startup nation” yang merupakan intipati terbaik buat negara tersebut dan ekonomi global. Bursa Saham Tel Aviv pula mempunyai senarai sebanyak 616 syarikat yang setiap syarikat tersebut mempunyai 12,500 rakyat, tetapi jauh beza dengan Amerika Syarikat yang menggabungkan 47,000 rakyat kepada setiap syarikat.

Namun, kejayaan-kejayaan ini hanyalah sejarah semata-mata. Yang melahirkan persoalan, bagaimana mereka boleh berjaya? Secara umumnya, dunia yang membenci Israel akan berasa dengki dan mengaburkan kejayaan mereka dengan, “Amerika sedang bantu”.

Perasaan anti-Semitisme sentiasa membuak dalam darah manusia yang akan membutakan mereka sendiri daripada mencontohi kejayaan Israel walaupun menempuhi cabaran-cabaran sangat besar.

Israel – yang mengisytiharkan kedaulatan pada tahun 1948 boleh memenangi sebuah peperangan yang dengan mudah sahaja boleh patahkan orang lain.

Pada setiap generasi, kejayaan tersebut sentiasa bersilih ganti, sehingga hari ini, Israel telah berjaya menjadi hub berteknologi tinggi di kawasan yang sangat berbahaya dan lebih menakjubkan lagi, Israel merupakan negara yang berdikari.

Tetapi, mereka tidak menyimpan rahsia mereka. Mereka berkongsi kepada dunia bahawa kejayaan mereka merupakan hasil kepada gabungan asas-asas seperti kepintaran, kreativiti, produktiviti, kebebasan dan keazaman untuk berlawan dengan halangan-halangan mereka yang sangat besar jisimnya.

Kesemua ini diterapkan melalui sistem pendidikan mereka yang sangat aktif dari segi penyertaan.

Perkara kedua yang menjamin kejayaan negara tersebut adalah ideologi ketenteraan mereka. Ini merupakan subjek yang sangat terperinci kerana perkhidmatan tentera, dengan gabungan bahaya-bahaya yang mengancam negara tersebut telah menyemai sifat keseriusan dari segi visi dan misi kebudayaan mereka untuk menerima segala jenis risiko asalkan menang.

Mudah kata, rakyat mereka sudah tidak mahu menjadi gelandangan seperti dalam sejarah, dimana mereka dicaci, dimaki dan ditindas.

Bayangkanlah, setelah berkecainya kedaulatan mereka pada tangan Rom oleh kerana peperangan yang berlangsung selama 70 tahun yang menyebabkan musnahnya Kuil Yahudi mereka, mereka telah melakarkan berbagai-bagai usaha untuk bebas.

Apa yang tidak dicipta? Semuanya dicipta untuk menyelamatkan diri mereka, tetapi ia mengundang daripada satu malapetaka ke satu lagi malapetaka, akhirnya berakhir pada Malapetaka Besar, dimana Adolf Hitler membunuh berjuta-juta umat mereka.

Apakah mereka akan kembali ke status gelandangan? Tidak.

Oleh itu, pada ketika sesetengah masyarakat memegang kepada sejarah untuk mengekalkan kedaulatan, Israel memegang kepada ekonomi yang membenarkan mereka memegang kuasa. Mereka mendrafkan pelaburan demi pelaburan dalam teknologi pertahanan dan sebagainya, seperti komersial.

Selain itu, Israel merupakan negara imigran dan berbilang bangsa, membenarkan perbezaan dari segi pendapat – yang memastikan kreativiti dan inovasi melalui aliran idea yang bernas dan gabung tenaga ramai orang yang mempunyai perspektif yang berbeza. Israel juga berkongsi dengan pendapat Amerika Syarikat bahawa, “kegagalan merupakan pendidikan, bukannya lencana kejatuhan maruah”.

Semangat berniaga mereka bermula daripada didikan keluarga yang senantiasa menuntut kejayaan daripada anak-anak mereka untuk bekerja keras. Dengan berbagai-bagai gabungan strategi kejayaan, tidak mengejutkanlah kenapa Israel terlalu kuat dan negara mereka mempunyai konsep yang dinamik.

BACA: Lelaki Ini Menulis Tentang 10 Fakta Palestin Dan Israel Untuk “Dummies”

BACA juga: Selepas Melihat Ini, Anda Akan Faham Tentang Konflik Israel-Palestin. Pastikan Anda Tidak Duduk Serumah Dengan Yahudi

LIKE dan FOLLOW Vocket di Facebook serta Instagram


Sufian Suhaimi Terpilih Sebagai ‘Most Admired Leaders’ Dalam Asia Awards 2019

Siapa yang tidak mengenali penyanyi Sufian Suhaimi yang terkenal dengan lagu Di Matamu? Baru-baru ini, Sufian telah terpilih dan tercalon dalam satu anugerah  berprestij peringkat antarabangsa anjuran Herald Global.

Untuk pengetahuan anda, Sufian dipilih sebagai penerima anugerah ‘Most Admired Leaders’ bagi kategori hiburan di Asia Awards 2019 yang akan berlangsung di Herald Global di Kuala Lumpur pada 26 Ogos 2019 ini.

Malah, Asia Awards 2019 yang dianjurkan Herald Group berpusat di Mumbai, India itu akan diadakan di sebuah hotel di Kuala Lumpur sempena Malaysia Global Business Symposium 2019.

A post shared by  Sufian Suhaimi 🇲🇾 (@sufiansuhaimi_) on May 10, 2019 at 7:59am PDT

Pada awalnya, Sufian beranggapan ianya hanyalah satu skim penipuan tetapi setelah dihubungi pihak berkenaan dan diterangkan dengan lebih jelas lagi barulah beliau percaya akan kewujudan anugerah tersebut.

Justeru itu, beliau berasa bangga kerana terpilih dan bersyukur serta berharap dapat membanggakan rakyat Malaysia dengan penganugerahan tersebut. Tahniah Sufian Suhaimi atas anugerah yang bakal diterima.


Sugu Pavithra Dilaporkan Terima Hadiah Dan Kad Ucapan Daripada Perdana Menteri

Siapa sangka, kejayaan channel masakan di Youtube yang diusahakan pasangan suami isteri Sugu Pavithra bukan sahaja mencuri perhatian rakyat seluruh negara tetapi turut mendapat perhatian daripada perdana menteri kita sendiri.

Dalam satu muatnaik di laman di media sosial oleh agensi berita Bernama, mereka berkongsikan satu hantaran yang menunjukkan hadiah berserta kad ucapan daripada Perdana Menteri Tan Sri Muhyiddin Yassin buat pasangan itu.

Pasangan suami isteri itu sebelum ini berjaya menambat hati masyarakat berbilang kaum di negara kita dengan video masakan dan perkongsian resipi yang dibuat di channel YouTube mereka.

Walaupun hanya menggunakan kamera telefon pintar dan tidak menggunakan peralatan profesional seperti kebanyakan Youtuber lain, namun mereka masih berjaya memikat hati para penonton dengan kepetahan berbahasa Melayu dan perkongsian masakan tradisional masyarakat India.

Bukan saja menjadi fenomena buat rakyat tempatan, namun resipinya sebelum ini turut mencuri apabila ia dijadikan panduan oleh pasangan vlogger dari Jepun yang menghasilkan kari menggunakan perkongsian yang telah dimuat naik Sugu di channelnya.

Dengan jumlah tontonan yang tinggi dan jumlah subsriber yang kini mencecah ratusan ribu pengguna, Sugu telah berjaya memperoleh bayaran daripada Google dan kisahnya itu terus menerus mendapat liputan dari pihak media.

Baca perkongsian kami sebelum ini mengenai Sugu Pavihtra sebelum ini di pautan di bawah.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Resipi Sugu Di YouTube Jadi Panduan Pasangan Jepun Ini Hasilkan Kari Ayam

Diminta Tutup ‘Channel’ Dan Berhenti Kongsi Resipi, Netizen Dakwa Sugu Pavithra Dibuli Di YouTube


‘Sugu Pavithra’ Terima Anugerah Daripada YouTube, Disambut Meriah Bersama Keluarga

Nama ‘Sugu Pavithra’ mungkin tidak lagi perlu diperkenalkan terutama buat mereka yang sentiasa mengikuti perkembangan pasangan yang mengendalikan saluran memasak di YouTube ini.

Namun jika anda masih belum mengenali individu di sebalik saluran ini dan ‘kegilaan’ masyarakat kita sewaktu siri perintah kawalan pergerakan sebelum ini, mereka adalah pasangan suami isteri M. Sugu dan juga S. Pavithra yang berkongsikan resipi makanan mereka di platform YouTube.

Mula mencipta akaun YouTube mereka pada Januari tahun ini, populariti pasangan ini mula meningkat naik selepas bermulanya perintah kawalan pergerakan di mana video-video resipi masakan mereka mula menjadi turutan masyarakat kita ketika itu.

Kini, selepas hampir setengah tahun dan hampir seratus video kemudian, pasangan ini pada semalam akhirnya menerima anugerah ‘Silver Play Button’ daripada pihak YouTube atas pencapaian mereka mendapatkan lebih daripada 100,000 pelanggan atau subscribers di saluran mereka.

Walaupun mereka kini sudah mengumpulkan lebih 700,000 subscribers namun pasangan itu baru sahaja menerima anugerah tersebut seperti yang dikongsikan mereka dalam video terbaru mereka yang dimuat naik semalam.

Dalam video bertajuk ‘Unboxing Silver Play Button’ itu, mereka dilihat mengadakan sambutan kecil-kecilan tapi penuh meriah lengkap bersama jamuan dan juga kek bagi menyambut anugerah tersebut.

Untuk rekod, jika mereka berjaya mencapai 1 juta subscribers mereka sekali lagi bakal menerima anugerah iaitu ‘Gold Play Button’ daripada YouTube dan jika melihat kepada bilangan subscribers yang dimiliki mereka sekarang ini, ianya tampak tidak mustahil buat pasangan suami isteri itu.

Anda boleh menonton perkongsian penuh daripada mereka membuka kotak anugerah Silver Play Button ini di pautan di bawah.

Mereka sebelum ini juga berkesempatan untuk bertemu sendiri dengan perdana menteri selepas beberapa kali nama mereka disebut dalam sidang media ketika PKP sebelum ini. Baca mengenainya di pautan di bawah.

Pertama Kali Berjumpa Perdana Menteri, Pavithra Gugup Bila Ditanya ‘Tak Masak Ke?’

Tampil Seperti Model Dan Nafi Beli Rumah Baru, Ini Perkembangan Terbaru ‘Sugu Pavithra’


Suhu Cecah 40ºC, Jepun Berdepan Cuaca Panas Melampau

Sehingga minggu depan, ianya bukan masa yang baik untuk melawat Jepun kerana negara berkenaan sedang berdepan cuaca panas yang melampau.

Hingga semalam, hampir 30 orang meninggal dunia dan 10,000 menerima rawatan disebabkan cuaca panas ini. Bahagian tengah Jepun mencatatkan suhu melebihi 40ºC sementara bandar terkenal seperti Kyoto mencatatkan suhu 38ºC selama tujuh hari berturut-turut.

Agensi Kaji Cuaca Jepun menunjukkan banyak kawasan ‘tompok merah’, yang besar kemungkinan mengalami suhu amat tinggi selama 10 hari bermula hari ini.

4 hari lalu seorang lelaki di Jepun berkongsi video ini di mana disebabkan suhu yang sangat panas di Jepun sekarang ini, anda boleh masak telur goreng di luar.

Video ini sudah mendapat perkongsian 11,000 di laman Facebook dan sekiranya anda akan ke Jepun dalam masa terdekat, dinasihatkan untuk menjaga kesihatan dan minum banyak air. Jika anda merancang untuk ke Jepun, mungkin perlu tunda masanya dan pergi ketika cuaca kembali kurang panas.


Suhu Di Sebuah Pantai Rusia Turun Mendadak Dari 41°C Ke 22°C Dalam Sekelip Mata Mengakibatkan Ribut Dan Hujan Batu Yang Dasyat

Kejadian ini berlaku di sebuah pantai di bandar Rusia, Novosibrisk. Orang ramai yang sedang berjemur dibawah sinaran matahari melarikan diri sambil menahan daripada terkena hujan batu dan ribut yang datang secara tiba tiba. Video selepas ini.


Aksi Kejam YouTuber Ini Seksa Kekasih Sehingga Maut, Disiarkan Secara ‘Live’ Di YouTube

Seorang Youtuber dari Rusia melakukan tindakan kejam terhadap kekasihnya melalui siaran langsung dalam talian. Aksi kejam itu berakhir dengan tragedi maut apabila kekasihnya yang sedang hamil meninggal dunia, lapor The New York Post.

Stas Reeflay memaksa kekasihnya, Valya, memakai seluar dalam dan berdiri di luar rumah pada suhu di bawah sifar. Tindakan ini dilakukan setelah salah seorang penonton menyumbangkan wang sebanyak USD1,000 (+-RM4,000).

Valya cuba menutup badannya dengan menggunakan jaket, tetapi Stas melarang dia memakai jaket. Dalam video yang disiarkan secara langsung, Stas mengatakan kepada teman wanitanya bahawa dia harus berdiri selama 15 minit di luar rumah pada suhu di bawah sifar.

Selepas 15 minit, Stas membawa Valya masuk ke dalam rumah, dan dia mula menyedari bahawa Valya sudah tidak sedarkan diri.

“Valya, Valya, kamu seperti mati. Valya, katakan sesuatu. Saya bimbang. Sial .. Saya tidak merasakan degup jantungnya,” kata Stas yang panik, tetapi masih menyiarkan kejadian itu secara ‘live’.

“Kawan-kawan, tidak ada nadi. Dia pucat. Dia tidak bernafas,” tambahnya.

Siaran langsung itu berterusan sehinggalah paramedik dan polis tiba. Valya dinyatakan mati di tempat kejadian. Diduga kerana hipotermia. Stas pula ditahan dan disoal siasat oleh pihak polis. Jika didapati bersalah membunuh, dia bolah dipenjara hingga 15 tahun.

Terdahulu, seorang Youtuber Jepun berjaya menemui Nasi Lemak paling mahal. Klik pautan di bawah untuk membaca.

Cecah Harga RM73 Sepinggan, Pasangan YouTuber Jepun Ini Temui ‘Nasi Lemak Paling Mahal’


Suhu Kereta BMW Naik Mendadak, Lelaki Ini Guna Telur Untuk ‘Tampal’ Tangki Bocor

Sebagai pemilik kereta, air antara perkara yang penting untuk dijaga bagi memastikan kereta dapat bergerak dengan baik dan mengelakkan suhu enjin meningkat naik sehingga boleh menyebabkan ‘kereta mati’ kepanasan.

Baru-baru ini ada satu video TikTok mencuri tumpuan warganet apabila ada seorang lelaki memasukkan dua biji telur ke dalam tangki radiator yang bocor di bahagian bawahnya.

Menurut pemilik kereta BMW itu, dia ada mengisi air sebelum memulakan perjalanan pulang dari kampung. Bagaimanapun semasa dalam perjalanan ke Kuala Lumpur, dia menyedari temperature kereta naik dengan mendadak.

Apabila dia memberhentikan keretanya untuk melihatnya, dia mendapati penutup tangki keretanya telah hilang akibat dia terlupa menutupnya. Wanita itu mendakwa dia telah mengisi semula air ke dalam tangki, namun semakin banyak air yang masuk, semakin banyak juga air yang keluar.

♬ Satu Malam Di Temasek sped up creammarkie – @𝐁𝐞𝐭𝐭𝐲🦋͜ᩘ

Tambahnya lagi, datang seorang lelaki membantunya menyelesaikan masalah tersebut. Lelaki itu memasukkan dua biji telur ke dalam tangki radiator kereta BMW itu dan kemudian mengisi semula air sehingga mencukupi.

Menurut wanita itu, pertolongan lelaki itu telah membolehkannya selamat sampai rumah dengan selamat. Dia mendakwa sudah dua hari ‘telur’ itu berada di dalam tangki dan keretanya masih boleh bergerak dalam keadaan baik.

Bagaimanapun, tindakan lelaki itu ‘menampal’ kerosakan menggunakan telur telah mengundang rasa kurang senang orang ramai. Rata-rata ramai yang mempertikaikannya, risau akan mengakibat kerosakan lebih teruk kepada kereta BMW itu.

Walaupun dipertikai ramai, wanita itu meminta orang ramai mendoakan yang terbaik dan tidak menggalakkan orang ramai meniru aksi tersebut.

Ada satu blog DIY berkongsi cara yang sama ‘menampal tangki bocor’ mengguna telur. Menurut penulis blog itu, cara ini boleh digunakan hanya untuk buat sementara waktu sahaja sebelum kereta dihantar ke bengkel bagi membaiki kebocoran tangki itu sepenuhnya.

Menerusi beberapa komen lain dikongsikan pada video itu, mereka mengakui pernah menggunakan cara yang sama semasa keadaan sangat terdesak. Apabila kereta selamat sampai di bengkel, mereka terus menukar radiator baharu bagi menggantikan yang lama telah rosak itu.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


‘Suicide Squad’ Terpaksa Dirakam Semula Disebabkan ‘Batman V Superman’

Nampaknya ada filem yang terkesan dengan review yang bercampur untuk filem ‘Batman v Superman’. Walaupun filem berkenaan sudah mendapat kutipan USD166 juta pada minggu pertama ia ditayangkan (kutipan di Amerika sahaja), tetapi ianya tidak berjaya meyakinkan Warner Bros.

Filem ‘Suicide Squad’ terpaksa menjalani reshoot atau rakaman semula untuk beberapa babak dalam filem itu supaya filem itu menjadi lebih fun dan tidak terlalu serious. Filem Batman v Superman yang kekurangan elemen humor sedikit sebanyak menjejaskan review berkenaan filem itu.

Jadi, sebab kita tahu filem Suicide Squad ini ada Joker dan Harley Quiinn, Sepatutnya filem ini perlu ada unsur humor yang lebih. Berdasarkan trailer yang dikeluarkan untuk filem ini pada awal tahun, dikatakan semua adegan yang lucu sudah dipertontonkan dalam trailer itu. Jadi boleh kata movie ini nanti akan serious dan tidak bernadikan humor. Bila ada Joker dan Harley, dalam kepala saya sudah menjangkakan filem ini nanti sepatutnya fun dan interesting.

Reshoot ini bakal menambah kos pembikinan filem Suicide Squad ini. Mana tidaknya, pelakon untuk filem ini nanti hebat-hebat belaka antaranya Will Smith, Jared Leto, Joel Kinnaman dan Cara Delevigne dan reshooting ini pasti mengganggu jadual mereka yang sedia ada.

Harap-harap dengan pengambaran semula Suicide Squad ini nanti filem Suicide Squad akan lebih enjoyable to watch oleh semua. Kalau anda tidak tahu tentang filem Suicide Squad ini, secara ringkasnya mereka adalah pasukan yang terdiri daripada villain (penjahat) dalam siri-siri komik DC Comics (musuh Batman dan The Flash antaranya) yang terpaksa bergabung untuk mengurangkan masa mereka di penjara. Jadi boleh tonton dulu trailer filem ini sementara mereka merakam kembali filem ini. Enjoy!


‘Suicide Squad’ Tetap Awesome Walaupun Berdepan Ulasan Negatif

Filem paling ditunggu-tunggu tahun ini telah pun berada di pawagam. It’s the Suicide Squad!  Dengan hype dan promosi yang hebat dibuat untuk filem ini, adakah filem ini mampu survive dengan high expectation oleh para peminat? Jawapannya adalah ya dan tidak.

Saya tidak akan review penuh filem ini. Cuma saya akan sentuh berkenaan plot filem ini sahaja. Filem ini berkait rapat sebenarnya dengan filem Batman V Superman sebelum ini. Selepas kematian Superman, pihak kerajaan ingin menubuhkan sebuah pasukan yang akan bertindak jika berlaku sebarang ancaman dari luar. Amanda Weller, adalah wanita yang bertanggungjawab menubuhkan Task Force X atau The Suicide Squad. Amanda adalah watak paling psiko dan powerful dalam filem ini sebenarnya.

Filem ini bermula dengan penceritaan setiap watak Suicide Squad dan pengarah filem ini, David Ayer berjaya mengupas setiap watak Suicide Squad dengan baik. 1/3 filem ini dikhaskan untuk bercerita dan develop watak dalam Suicide Squad yang bagi saya baik untuk memberitahu penonton tentang latar belakang setiap watak. Iyalah, tidak semua penonton tahu asal usul setiap watak-watak dalam Suicide Squad ini.

Inilah masanya untuk kita melihat superhero dari sisi mata penjahat. Batman akan muncul dalam filem ini dan dari sini kita akan nampak kepentingan watak Batman dalam filem-filem DC yang akan datang. Ben Affleck memang sesuai dengan watak Batman. Seorang lagi watak superhero akan muncul. Saya tidak mahu beritahu siapa beliau tetapi beliau memang sangat laju. LOL.

Boleh dikatakan filem ini diselamatkan oleh dua watak ini; Deadshot dan Harley Quinn. Jika selepas ini DC Comic berhajat untuk membuat satu filem spinoff Suicide Squad, Deadshot layak untuk mendapat filem beliau yang tersendiri. Will Smith berjaya melakonkan watak Deadshot dengan sangat awesome.

Begitu juga Harley Quinn yang gila-gila dan sangat unpredictable. Watak Harley mewarnai filem ini dikala filem ini tiba-tiba suram. Beliau sebenarnya adalah doktor kepada Joker ketika Joker berada dalam Arkham Asylum dahulu. Harley percaya beliau boleh mengubah Joker menjadi baik tetapi sebaliknya yang berlaku apabila beliau mula jatuh cinta pada Joker dan terus bertukar identiti dari seorang doktor kepada Harley Quinn.

Satu yang menyeronokkan berkenaan filem ini adalah pemilihan lagu untuk filem ini. Filem ini dibom dengan lagu-lagu awesome dari The White Stripes, Queen, Black Sabbath, Kanye West, Eminem dan ramai lagi. Bagi yang familiar dengan lagu-lagu pop ini, ianya akan menambahkan lagi keseronokkan untuk menonton filem ini. Lawak-lawak yang ada dalam filem ini juga baik dan senang faham. Captain Boomerang rasanya yang paling tak kuat antara mereka semua tetapi sebab beliau fun dan lucu, beliau layak berada dalam Suicide Squad. Haha.

Kekurangan filem ini boleh dilihat dari beberapa aspek. Anda boleh lompat dua perenggan jika tidak mahu baca tentang kekurangan filem ini. Kepincangan pembahagian watak dapat dilihat apabila Suicide Squad memulakan misi pertama mereka bersama. Ada watak yang langsung tidak diberi peluang untuk beraksi; Slipknot adalah watak tersebut. Watak-watak lain selain Harley Quinn dan Deadshot hanyalah sekadar tempelan. Diablo hanya menjadi penting ketika pertarungan terakhir.

Filem ini juga seperti kekurangan ‘perencah’ dalam plot filemnya. Disebabkan mereka berdepan proses reshoot untuk beberapa adegan, filem ini tampak rushing dan kadangkala nampak lost. Mungkin disebabkan mereka terlalu mengejar tarikh tayangan, pihak DC umpama tidak sempat polish up plot filem ini.

Agak kecewa kerana watak Joker yang dilakonkan oleh Jared Leto tidak memberi impak besar dalam filem ini. Joker diberi masa yang sangat singkat untuk beraksi dan boleh dikatakan Joker hanya sekadar di pinggiran dalam filem ini. Benar beliau tetap psiko, tetapi masih terlalu awal untuk membuat perbandingan dengan Joker lakonan Heath Ledger yang setakat ini merupakan Joker terbaik dalam franchise siri DC Comic.

Tidak tahu mengapa DC mahu sangat menjadikan Suicide Squad ini seperti Guardian Of The Galaxy (GOTG) dari Marvel. Persamaan paling ketara adalah pemilihan lagu untuk Suicide Squad ini yang penuh lagu pop culture; similiar konsep dengan GOTG. Yang DC terlupa adalah Marvel tidak menyangka Guardian Of The Galaxy akan berjaya. Marvel sendiri tidak meletakkan harapan terlalu tinggi untuk Guardian Of The Galaxy setanding dengan karya-karya mereka yang lain seperti Thor, Captain America dan Avengers. Filem GOTG berjaya kerana tiada pressure untuk filem itu box office di pawagam. Tidak bagi Suicide Squad di mana ianya sangat dinanti-nantikan oleh pengkritik filem.

Overall untuk filem ini, akan ada orang kata filem ini tidak menarik dan ada yang akan kata filem ini sangat awesome. Semuanya bergantung kepada bagaimana anda enjoy melihat filem ini. Apapun silalah ke panggung wayang dan nilaikan sendiri. Rating saya untuk filem ini adalah 8/10 kerana Harley dan Deadshot. Owh, jangan keluar dari panggung wayang selepas kredit. Ada clue penting berkenaan siri Justice League yang akan datang. Owh my!

P/S : Selepas tonton filem ini, terdetik dalam hati untuk lihat filem ini dengan idea asalnya. Filem Suicide Squad ini ada antara babaknya yang perlu dirakam semula kerana terkena tempias review negatif filem Batman v Superman yang dikatakan terlalu dark. Terus mereka tambah banyak adegan lucu. Harap-harap DC keluarkan versi Director’s Cut untuk Suicide Squad ini nanti.


Suit Pertama ‘Iron Man’ Bernilai RM1.2 Juta Dicuri

Apa-apa yang mempunyai kaitan dengan Marvel Cinematic Universe (MCU) kini mempunyai nilainya yang tersendiri. Baru-baru ini, pihak Marvel telah mengumumkan baju perisai yang dipakai Robert Downey Jr dalam filem pertama Iron Man telah hilang dalam simpanan stor mereka disyaki dicuri.

Baju zirah ini yang disimpan di Movie Prop Storage Pacoima Los Angeles disyaki telah dicuri sekitar bulan Februari hingga 25 April. Ianya hanya ditemui hilang ketika mereka membuat pemeriksaan untuk barangan di stor berkenaan.

Baju zirah berkenaan dianggarkan bernilai USD325,000 (RM1.28 juta+-) dan tiada rancangan pihak produksi Marvel untuk menjual baju zirah ini kepada oang awam. Disebabkan baju zirah ini adalah permulaan untuk karya MCU yang lain, ianya mempunyai nilai yang besar kepada para collector terutamanya.

Justeru itu, kemungkinan besar baju ini sedang dijual di pasaran gelap atau pun disimpan di satu lokasi peminat setia Marvel. Buat masa ini, pihak polis Los Angeles masih menyiasat tentang kes ini.


Pandang Pertama ‘Suits’ Terbaru Power Rangers

Nampaknya gambar pertama untuk suits terbaru Power Rangers telah keluar dan ianya tidak sama langsung dengan yang asal. Kesemua Rangers akan memakai baju perisai besi, bukan suits lycra yang dipakai oleh Rangers sebelum ini.

Bila mereka pakai baju besi ini, nampak seperti Iron Man tetapi dengan 5 warna berbeza. Ini semua adalah idea daripada production manager filem ini, Andrew Menzies yang sebelum ini kepakarannya digunakan untuk filem G.I. Joe : Retaliation.

“Baju costume ini bukan dibuat oleh manusia dan ianya dari teknologi alien. Anda tidak boleh menyenangkan hati semua pihak tetapi kami cuba buat yang terbaik untuk penonton dewasa dan menarik peminat baru,” kata Andrew. Baju terbaru Power Rangers ini mirip baju Snake Eyes dalam filem G.I Joe.

Betul orang kata. Kalau karya dari Asia jatuh ke tangan orang putih, habis dibuat semula tanpa tinggal langsung feel originalnya. Harap-harap Megazord untuk filem nanti hebat untuk menampung kekecewaan pada suits para Rangers ini. Tak ada yang boleh lawan suits Power Rangers yang original. Tetapi bila tengok balik, hanya suits besi Black Ranger yang nampak cool gila.

Baca : Power Rangers The Movie Akan Ditayangkan Tahun Hadapan


‘Sujud Seorang Mak Nyah’, Hasil Baik Hati Seorang Lelaki

Nota Editor: Abang Long, penulis kepada buku Aku, Dia & Rezeki, kini banyak berada di hospital oleh kerana anaknya yang demam panas sejak Sabtu lalu.

Ketika beliau berada di sana, beliau melalui satu pengalaman yang berbeza. Semoga kita mencontohi Abang Long dalam soal berbuat kebaikan, tanpa mengira status dan darjat penerimanya. Dan semoga kebaikan terus tersebar ke seluruh alam sebanyak-banyaknya.

Terima kasih kepada Abang Long kerana sudi berkongsi penulisan ini di Vocket.

Saya pandang wajahnya. Dia tersenyum, dan saya membalas senyumannya yang manis.

Saya pandang sekali lagi. Dia masih pandang ke arah saya.

Kali ini, barulah saya nampak. Rupanya dia menggamit tangan ke arah saya.

"Bang, maaf ya, saya nak minta tolong sikit boleh?" suaranya memang persis seorang gadis.

Rupa-rupanya, beliau hendak menukar pakaian. Dan merasa agak terganggu dengan jelingan pesakit dan orang ramai.

Bagi saya. Mak Nyah juga adalah manusia yang ada maruah. Siapa kita untuk memandang hina kejadian mereka ?

Kain langsir ditarik bagi menutupi kawasan sekeliling katil.

Tidak sampai beberapa minit. Pesakit itu memanggil saya kembali.

Kali ini kelihatan dia telah menukar baju dan memakai kain yang disediakan oleh pihak hospital.

"Bang, maaf sekali lagi. Boleh tak abang temankan saya ke bilik air?"

"Boleh," dengan bersahaja saya menjawab ringkas.

"Saya takut kalau abang rasa malu dengan saya…," pesakit itu seperti malu-malu meneruskan niatnya.

"Jangan fikir tentang itu, jom pergi sekarang. Kalau awak terkencing terberak disini… awak lagi malu."

Tiba-tiba dia ketawa tanpa dapat ditahan.

Bila saya pegang tangannya. Terasa benar dia sedang demam. Tubuhnya agak panas.

Usai menguruskan hajatnya. Dia keluar dari bilik air dengan wajah yang agak lega.

Sebaik tiba di katilnya. Dia terus merebahkan diri dengan segala kelegaan.

Tiba-tiba, dia pegang tangan saya dengan erat dan terus diciumnya. "Terima kasih ya bang," air matanya mengalir.

"Tak ada siapa yang nak datang tengok saya. Keluarga saya dah buang saya," luahnya dalam sendu.

Saya tergamam tetapi mampu menahan diri dari menunjukkan sebarang reaksi.

"Tetapi, saudara kena ingat satu perkara. Allah tidak pernah buang hambaNya. Ini pasti. Sakit juga adalah tanda kasihNya. Kalau saudara nak solat, saya boleh bantu."

Pesakit itu memandang wajah saya dengan seribu pengharapan.

Jam 5 petang. Dia menggamit ke arah anak saya.

"Bang, saya nak sembahyang, tapi drip air ni?"

Dan saya uruskan hajatnya untuk sujud kepada Allah.

BACA: Bila Bukan Islam Bentangkan Sejadah Untuk Heliza Helmi Solat. Kami Turut Tersentuh

LIKE dan FOLLOW Vocket di Facebook serta Instagram


Suka Bercakap Lucah Dan Ajak Keluar, Bekas Pekerja ‘Spill The Tea’ Perangai Toksik Bekas Majikan

Baru-baru ini, skandal TikToker dan juga usahawan View Chin menjadi bualan ramai selepas isterinya, Shermine mendedahkan perbuatan View Chin mempunyai hubungan sulit dengan stafnya.

Susulan isu hangat tersebut, pengguna Twitter @hanimrosee ‘spill the tea’ tentang bekas majikannya iaitu View Chin dalam satu thread di Twitter.

I have never regretted my decision of resigning from this job a year ago when he started to cheat on his wife. Even before in love dengan mira tu, a lot things happened among us as staffs. Bukan toxic in marriage je but as a boss pun hauk, mc jatuh dkt tmpt kerja pun potong gaji https://t.co/QBn8f5Pl7t

— Hanim Rose (@hanimrosee) April 15, 2023

Basically i was working for him as a fashion designer back then for his Plus Sized Muslimah fashion line. I lah fashion designer I lah jugak model, I lah segala mak nenek semua kerja atas kepala i dengan gaji basic 2.5k. My mental health at that time was no joke🤡🤡

— Hanim Rose (@hanimrosee) April 16, 2023

Dalam ciapan tersebut, dia mengatakan dirinya tidak pernah menyesal dengan peletakan jawatannya kerana bekas majikannya itu disifatkan sebagai seorang yang tidak bertanggungjawab terhadap kebajikan pekerja.

Menerusi ciapan tersebut, dia yang bekerja sebagai pereka fesyen di syarikat terbabit didakwa tidak menerima gaji setimpal dan seringkali tidak menerima gaji on time.

Kalau boleh memang every week nak ikut i keluar buat kerja. And there’s one time he even merajuk bcs i failed to go out with him sebab phone problem also i memang tak selesa with him and at the same time nak jaga hati wife dia. Sis bukan jenis penyondol ye🤢🤢

He always merajuk with his staff, he will just ignore us, nak buat kerja pun dah jadi tak syok. Bukan tu je, kalau sembang mesti nak melucah tak habis cerita pasal ex dia lah, pakai condom terbalik lah. Apooo ada hati nak threesome

Bukan itu sahaja, jika mengambil cuti sakit, seolah-olah membuat satu kesalahan dan gaji ditolak jika cuti sakit disebabkan COVID-19.

Tidak hanya itu, dia juga mendakwa bekas majikannya itu sering mengajaknya keluar dan suka bercerita tentang cinta. Malah, View Chin juga sering ‘bersembang lucah’ dengan pekerja dan akan merajuk jika ajakkan untuk keluar bersama ditolak.

We tried few times to tell her about the scandal that is going on at that time and ask her to hati hati but ofcourse la dia lagi percaya laki dia bila dah sayang. Now this happened, good for her semua dah terbongkar at least she is free now for that jantan

Penyondol even jealous with anak dato if she took off days from work untuk balik kampung. Like anak dato dont deserve to have her own life other than being with her ?? Anak dato is so damn kind and still boleh anggap her as bff 😭💔

Tambahnya, dia dan beberapa pekerja lain pernah memberitahu Shermine agar berhati-hati dengan Mira iaitu wanita yang dikatakan memiliki skandal bersama View Chin. Akan tetapi, Shermine ketika itu tidak mempercayai mereka dan berfikiran positif.


Suka Bergaya Dengan Abaya Tetapi Kempis Poket Apabila Mahu Memilikinya. Cuba Ini

Gadis berjubah hitam. Persis wanita Arab. Siapa yang tidak terpesona? Apatah lagi fesyen berabaya kini trend di kalangan anak muda.

Butik on-line menjual busana muslimah, tumbuh kalah cendawan selepas hujan. Kalau tidak percaya, cuba tanya dengan tuan Google. Masa itu baru mahu angguk-angguk.

Sudah tengok harga sehelai-sehelai jubah?

Tambah-tambah kalau fesyen terkini dari Dubai. Kalau kadarnya tidak melebihi RM300, tidak usah beranganlah mahu bergaya-gaya dengannya. “Kami bukan marah tau.”

“Ala, janganlah merajuk, ini kami sertakan tutorial paling mudah mahu ada abaya paling ‘hot’.”

Cuma nasihat kami, kena bersabar sedikit sebab ‘mak cik’ itu memang suka membebel. Opah pesan – “kena sabar kalau mahu pandai.”

Selamat bereksperimentasi. Yang penting boleh bergaya dengan hasil seni sendiri. Dan walaupun tiada basic jahit, kami yakin kalian mampu hasilkan yang terbaik.

Cuba dahulu, kami sangat yakin anda boleh!


‘Suka Cuci Baju Sebab Jumpa Banyak Harta’- Perkongsian Wanita Ini Undang Perhatian Netizen

Kehadiran media sosial jelas membuatkan orang ramai bebas berkongsi apa sahaja tidak kira berita baik mahupun sebaliknya.

Pada kali ini, tular di Twitter selepas seorang wanita berkongsi ‘kegembiraan’ beliau menerusi video di TikTok  yang suka mencuci baju suaminya selaku anggota polis kerana terdapat banyak ‘harta’ dalam poket baju.

Patut banyak duit 🤭 pic.twitter.com/Kx6U6VZv76

— Akaun Baruku (@MOFASAD_) October 29, 2021

Menerusi video yang dikongsikan, dapat dilihat poket suaminya mempunyai duit antara RM5 sehingga RM100. Beliau juga turut memaklumkan duit berada yang poket suami beliau secara automatik menjadi menjadi milik beliau.

Di sebalik kegembiraan yang dikongsikan, para netizen nampaknya seakan hairan dan curiga dengan wang yang banyak terselit dalam poket. Berikut merupakan respon netizen terhadap perkongsian wanita ini.

baki baki duit ni biasanya seringgit dua la masa kau beli teh ais bayar RM5 dia bagi balance balance sikit.

jarang la balance kau RM50 sampai tiga keping. Jarang la. Jarang.

Husnuzzon, beli barang pakai sekeping RM200. https://t.co/1JSRPJYfFx

— Iman Azlan (@ImanAzlan11) October 30, 2021

Polis…banyak duit kat poket….ok this looks fishy https://t.co/jEaNlZfCUt

Isteri bijak sangat buat content. Mendapat la suami dia nanti. https://t.co/zvIEPwACYG

Berdasarkan tinjauan di akaun TikTok wanita ini, beliau dilihat sudah membuang video berkenaan namun belum dipastikan tujuan sebenar beliau berbuat demikian. Terdapat juga beberapa netizen daripada Twitter yang turut komen pada akaun beliau dalam bertanyakan berkenaan duit daripada poket baju suami beliau.

Tular di media sosial pada minggu ini apabila minah saleh tanpa pelitup muka ini sekali lagi membuat kecoh di BSC selepas video beliau di Dior tular.

Selepas Butik Dior, Minah Saleh Tanpa Pelitup Muka Ini Buat Hal Pula Di BSC

Dakwa Berat Sebelah, Sepupu Sajat Sedia Ambil Tindakan Undang-Undang Terhadap Harith Iskander


Sukan Olimpik 2020 Ditunda, Airbnb Tawar Lebih 100 Pengalaman ‘Online’ Bersama Atlet Terbaik Dunia

Airbnb, Jawatankuasa Olimpik Antarabangsa (IOC) dan Jawatankuasa Paralimpik Antarabangsa (IPC) telah lancarkan ‘Pesta Musim Panas’ yang menawarkan lebih 100 pengalaman dalam talian bersama atlet Olimpik dan Paralimpik yang dianjurkan secara maya oleh atlet terbaik dunia.

Terdapat beberapa atlet Olimpik dan Paralimpik akan mengacarakan pengalaman dalam talian merusi Airbnb seperti Tony Hawk, Naomi Osaka, Yusra Mardini, Rui
Hachimura, Allyson Felix dan banyak lagi. Malah, pelumba basikal trek Olimpik yang mewakili Malaysia sebanyak tiga kali iaitu Josiah Ng turut akan sertai program ini.

Kami telah mencuba mengikuti salah satu pengalaman yang ditawarkan bersama Stephen Miller dan jujur kami katakan, bukan hanya dapat ketahui bagaimana perjalanan beliau dalam kerjayanya tetapi sedikit sebanyak membuat fikiran kami menjadi positif dan tidak berputus asa.

Mudah sahaja sebenarnya jika anda ingin sertai pengalaman unik bersemuka dengan atlet-atlet terbaik ini, anda hanya perlu ke Airbnb dan membuat tempahan pada event yang available dan tunggu link yang akan diberikan ke emel anda. Senang, bukan? Harga setiap sesi pula berbeza dan bermula dari RM60.

Untuk pengetahuan anda, pesta musim panas itu hanya berlangsung selama 5 hari sahaja bermula dari 24 Julai sehingga 29 Julai 2020. Betul, hari terakhir adalah pada hari esok. Jadi, anda jangan lepaskan peluang untuk menyertainya dan boleh ketahui maklumat lebih lanjut di sini.

Sementara itu, kami kongsikan beberapa artikel berkaitan Sukan Olimpik Tokyo 2020 pada pautan di bawah ini.

Jepun Hasilkan Pingat Olimpik 2020 Daripada Gadget Yang Dikitar Semula

Jepun Perkenalkan Rekaan ‘Anime’ Bendera Negara Sempena Sukan Olimpik 2020

Coronavirus Buat Jepun ‘Cuak’, Cadang Batal Penganjuran Sukan Olimpik Tokyo 2020


Aksi Ketua Polis Balai Bukit Tinggi Selamatkan Remaja Ugut Terjun Raih Perhatian Netizen

Lumrah kehidupan apabila anak-anak yang sudah dewasa dan matang, segelintir antara mereka ada juga yang bersikap tidak boleh menerima teguran ibu bapa atas kesalahan yang mereka lakukan.

Kemunculan permainan video dalam telefon pintar juga menjadi penyebab perhubungan anak-anak dengan ibu bapa menjadi renggang. Apabila ditegur untuk berhenti bermain video game, malah ada segelintir anak-anak remaja yang bertindak di luar kawalan dan sanggup melawan cakap ibu bapa.

Terbaharu, tular satu video di Twitter yang memaparkan tindakan luar kawalan seorang remaja perempuan yang cuba untuk terjun dari jambatan selepas ditegur oleh bapanya kerana terlalu asyik dan ketagih bermain video game dalam telefon bimbitnya.

Ditegur bapa sering bermain video game di telefon bimbit serta rampas telefon bimbitnya.

Remaja ugut terjun dari jambatan KM46 Lebuhraya Kuala Lumpur-Karak petang tadi

Namun tindakan pantas Ketua Polis Balai Bukit Tinggi berjaya tarik remaja itu-KPD Bentong pic.twitter.com/WFfoxNItWG

— Mohd Redzuan Abdul Manap (@redzuanNewsMPB) March 16, 2021

Menurut laporan Harian Metro, remaja terbabit nekad untuk terjun petang semalam sekitar 2.12 petang selepas telefon bimbitnya dirampas oleh bapanya. Gara-gara tertekan dengan tindakan bapanya itu, remaja berkenaan ugut dan cuba terjun dari atas jambatan yang terletak di KM 46 Lebuhraya Kuala Lumpur menghala ke Karak berdekatan susur Berjaya Hills Bukit Tinggi.

Walau bagaimanapun, cubaan remaja yang berusia 16 tahun itu berjaya dihalang selepas tindakan pantas oleh Ketua Polis Balai Bukit Tinggi yang berjaya menarik remaja terbabit sebelum dia terjun ke bawah jambatan.

Remaja perempuan itu kemudiannya dibawa ke hospital untuk rawatan selanjutnya. Hasil siasatan telah mendapati bahawa remaja berkenaan mengalami kemurungan dan kini masih lagi dalam rawatan.

Lantaran tular video itu, rata-rata netizen memuji tindakan pantas yang dilakukan oleh pihak polis serta bomba dan penyelamat dalam usaha memujuk lalu menyelamatkan remaja perempuan terbabit.

Have my respect sir 👍 https://t.co/GkSBqJx9F2

— Nissa Irna (@bynissairna) March 17, 2021

Tahniah @PDRMsia di atas kejayaan ocs ini https://t.co/H7kjpu7ytH

— Zamri Khayriel (@abg_daddy) March 17, 2021

Syabas Ketua Polis Balai Bukit Tinggi 👏🏻👏🏻👏🏻 https://t.co/ze0xNArm3p

Namun, dalam kes ini remaja berkenaan didapati tidak bersalah kerana tindakan tersebut dilakukan bukan kerelaan dirinya sendiri tetapi masalah kemurungan yang dihidapi telah mendesak remaja berkenaan untuk bertindak di luar kawalan sedemikian.

Baca lagi perkongsian kami mengenai remaja ini yang menjalankan bisnes ‘custom’ Hot Wheels untuk bantu keluarganya menerusi pautan di bawah.

Bermula Dengan ‘Custom’ Hot Wheels, Remaja Ini Kini Buat Kereta Untuk Wak Doyok

Berang Elaun Mingguan Dipotong, Lelaki Ini Pilih Untuk Saman Ibu Bapanya

Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’


Sukan SEA 2023: Kemboja ‘Scam’, Dituduh Guna Pemain China Untuk Menang Dalam Acara Badminton

Negara tuan rumah telah menjadi tumpuan umum pada Sukan SEA kali ini selepas beberapa insiden berlaku, antaranya bendera terbalik, bilik atlet bocor, hingga perarakan pingat yang berlangsung tanpa lampu. Kini, negara ini kembali hangat diperkatakan selepas disyaki melakukan perbuatan menipu dalam sukan badminton.

Drama terbaharu ini nampaknya berlaku dalam acara badminton. Melalui ciapan netizen Indonesia, tular dakwaan bahawa atlet badminton Kemboja, Chourng Meng sebenarnya adalah bintang badminton wanita China, Zhou Meng. Dia dipercayai menyertai Sukan SEA 2023 dengan menggunakan nama samaran untuk mewakili Kemboja.

Zhou Meng, yang sudah mula dikenali oleh peminat sukan badminto didakwa menukar identitinya kepada Chourng Meng ketika menyertai Sukan SEA 2023 untuk Kemboja. Dakwaan ini semakin kuat ketika Kemboja meraikan kemenangannya ke atas Myanmar pada pusingan akhir Badminton SEA Games 2023 berpasukan campuran di Dewan Badminton Morodok Techo, pada Rabu lalu.

✅ SEA Games 2023 badminton, dipertandingkan Mixed Team ✅ Peserta Mixed Team hanya Kamboja, Laos, Brunei, Myanmar dan Timor Leste. ✅ Salah satu pemain putri Kamboja, Chourng Meng dicurigai adalah pemain China (Zhoung Meng) – Silver Medalist WJC 2019 pic.twitter.com/8wJ6dbSimF

Pada perlawanan tersebut, Chourng Meng didakwa tampil dalam dua pertandingan iaitu beregu wanita, di mana dia bergandingan dengan Chheng Huy dan beregu campuran yang digandingkan dengan Sok Rikreay. Dalam perlawanan akhir beregu campuran, Chourng Meng dan Sok Rikreay berjaya menang perlawanan tersebut dan membantu Kemboja memenangi pingat emas.

Bagaimanapun, semasa sambutan kemenangan, dilaporkan bahawa pegawai pasukan Kemboja telah menghampiri Chourng Meng dan membawanya keluar dari padang sambil menutup mukanya. Video kejadian itu tular di media sosial dan seterusnya mencetuskan spekulasi mengenai identiti sebenar Chourng Meng.

Apa yang menjadi tanda tanya lagi apabila Kemboja bukan antara negara yang kuat dalam sukan badminton. Bagaimanapun, Chourng Meng yang didakwa dari Kemboja itu berjaya menunjukkan permainan yang baik dan dominan dalam beberapa perlawanan antaranya perseorangan wanita dan beregu wanita.

Prestasi baik itu diteruskan lagi pada perlawanan akhir Pasukan Campuran menentang Myanmar, baik dalam beregu wanita mahupun beregu campuran. Sehingga ia akhirnya membuatkan ramai peminat sukan badminton di Malaysia, mahupun Indonesia tertanya-tanya siapakah identiti sebenar Chourng Meng.


Sukar Nak Percaya Ini Hanya Latihan UTK Bukit Aman. Memang Real!

Kami sangat terpegun menatap gambar-gambar ini yang dikongsikan di Facebook page Polis Diraja Malaysia. Melihat disiplin tinggi anggota, senjata, kenderaan dan gerak kerja pasukan Unit Tindakan Khas (UTK) Bukit Aman yang teratur, kemas dan gagah adalah sangat mempesonakan, dan dalam masa yang sama, sedikit menakutkan.

Kelihatan seperti satu operasi sebenar, ini sebenarnya adalah latihan bersepadu di antara 200 orang pegawai dan anggota dari Unit Tindakan Khas (UTK) Bukit Aman bersama-sama dengan beberapa agensi kerajaan dan swasta. Diadakan pada 4 pagi 16 Ogos 2015 di Terminal Penerbangan Tambang Rendah (LCCT), KLIA, misi latihan ini adalah untuk membebaskan seramai 190 orang yang telah dijadikan tebusan dalam sebuah kapal terbang Airbus A330 milik AirAsia.

Memang sukar nak percaya ini hanyalah satu latihan!

Anggota Unit Tindak Khas siap siaga untuk Latihan Ex-Rampas

Kenderaan Khas – Rapid Intervention Vehicle (RIV).

Pasulan UTK di atas kenderaan Rapid Intervention Vehicle.

Bergerak ke ‘Hanger Air Asia’ di Terminal Penerbangan Tambang Rendah (LCCT).

Pesawat Airbus A330 yang telah dirampas.

Serbuan oleh UTK untuk membebaskan penumpang.

Kenderaan Armoured Personnel Carrier (APC).

Pemeriksaan terhadap penumpang, kemungkinan ada perampas yang menyamar sebagai penumpang.

BACA: Lykan Hypersport Sertai Barisan Kereta Supercar Polis Abu Dhabi

BACA Lagi: Polis Trafik Ini Diprovok Dan Dituduh Meminta Rasuah Tapi Lihat Reaksi Beliau Selepas Itu

LIKE dan FOLLOW Vocket di Facebook serta Instagram


Sukar Nampak Di Negara Sendiri, Gadis Indonesia Ini Kagum Lihat Banyak Kereta Sedan Dekat Malaysia

Pada Jun lalu satu kajian dibuat oleh pakar keselamatan jalan raya mendakwa jumlah kenderaan di Malaysia ketika ini sudah mencecah puluhan juta unit yang terdiri daripada pelbagai varian model seperti hatchback, sedan, MPV dan SUV.

Baru-baru ini seorang pengguna TikTok @handynandy yang berasal dari Indonesia meluahkan rasa kagum apabila model kereta sedan mudah kelihatan di mana-mana sekitar kawasan Malaysia.

Dalam video berkenaan, Handyna Prafiska merakam kereta-kereta sedan yang ada di beberapa lokasi berbeza seperti di Jalan Sultan, Platinum Walk Setapak, ruang parkir bawah tanah, Jalan Rejang, Jalan Bukit Bintang dan ruang parkir terbuka di Jalan Kia Peng.

di Malaysia masih bertebaran mobil Sedan 😊 krn di Indonesia sekarang cukup jarang ya mobil Sedan, jadi pas kesini langsung kerasa.. wah mobil Sedan banyak banget disini 😁 . #IndonesianInMalaysia

♬ S.I.M.P (Squirrels In My Pants) [From ‘Phineas And Ferb’] – Geek Music

Menurut netizen, kebanyakkan orang Indonesia menggunakan kereta jenis MPV oleh kerana ia digunakan sebagai ‘kereta keluarga’ untuk memudahkan semua ahli keluarga daripada setiap rumah pergi ke suatu destinasi bersama-sama.

Tambah orang ramai lagi yang pernah ke negara itu, kereta yang menjadi kebiasaan digunakan oleh rakyat tempatan Indonesia adalah jenis Toyota Fortuner, Innova dan Lexus.

Orang ramai turut memberikan ‘penjelasan’ kepada Handyna bahawa budaya pemilikan kereta di Malaysia agak berbeza dengan Indonesia. Di sini kebanyakan satu rumah yang mempunyai keluarga, jumlah kereta boleh melebihi daripada dua buah kerana setiap seorang ahli keluarga akan memiliki kereta masing-masing.

Ditambah pula dengan harga kereta sedan lebih ‘mampu milik’ berbanding model MPV atau SUV, oleh sebab itulah model kereta berkenaan lebih banyak dan mudah kelihatan di sekitar jalan raya Malaysia.

Netizen turut menyatakan setiap lokasi setempat mempunyai keperluan kenderaan yang berbeza-beza seperti mana penduduk Sabah dan Sarawak lebih banyak menggunakan kereta 4×4 berbanding model sedan seperti di semenanjung.

Sebelum ini ada wanita warga Amerika berasa kagum apabila melihat pusat beli-belah semewah Pavilion beroperasi di Malaysia. Anda boleh baca sebab keterujaannya di pautan ini.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Sukar ‘Scam’ Rakyat Malaysia, Penggodam Beralih Cari Mangsa Warga Singapura

Kehadiran internet sememangnya memudahkan orang ramai baik dari segi mencari maklumat, berhubung mahupun untuk menjana sumber pendapatan. Dalam pada itu, di sebalik kehadiran internet, individu yang berniat buruk juga nampaknya turut mengikut peralihan teknologi dengan cuba menipu secara dalam talian.

Di sebalik lambakan scam dan serangan virus di internet pada ketika ini, siapa sangka laporan daripada Microsoft menunjukkan Malaysia antara negara dengan kes melibatkan scam terendah di Asia. Malah, kes-kes ini turut menurun di Malaysia di saat negara lain menunjukkan peningkatan.

Difahamkan, rakyat di Malaysia yang lebih berhati-hati dan cakna dengan sekuriti melibatkan scam antara yang membuatkan negara ini mengumpul jumlah kes yang rendah. Kes yang direkodkan ini melibatkan kes scam melibatkan individu dan juga serangan-serangan siber syarikat besar.

Singapura dan Hong Kong pula nampaknya menunjukkan data sebaliknya dimana kedua-dua negara ini mengumpul kes serangan siber tertinggi pada 2019 serta tiga kali ganda berbanding negara-negara lain. Hal ini berikutan warga Singapura dan Hong Kong yang mudah dan sering menjadi mangsa penggodam.

Diharap orang ramai lebih berhati-hati sepanjang menggunakan internet serta telefon pintar serta mengambil langkah berjaga-jaga dalam mengelakkan diri menjadi mangsa scam.

Ketahui juga bagaimana scammer ini menyamar sebagai pilot di Facebook untuk menipu wanita tempatan.

Lihat Bagaimana Scammer Menyamar Sebagai ‘Pilot’ Di Facebook Untuk Tipu Wanita Tempatan

Bayaran Penuh Dibuat Tetapi Rumah Terbengkalai, Netizen Bongkar ‘Scam’ Syarikat Milik Artis Veteran


Malaysia Jumpa Korea Selatan Di Peringkat Suku Akhir AFC U23 Championship 2018

Malaysia U23 yang mara ke peringkat suku akhir kejohanan AFC U23 Championship 2018 akan bertemu Korea Selatan pada 20 Januari 2018 di Kunshan Stadium.

Korea Selatan yang menang 3-2 keatas Australia dalam perlawanan terakhir kumpulan D, mengutip 7 mata dari 3 perlawanan, menjuarai kumpulan seterusnya layak ke suku akhir.

Naib juara kumpulan D, Vietnam akan bertemu juara kumpulan C, Iraq, dalam satu lagi perlawanan suku akhir yang dijadualkan pada 19 Januari 2018 di Changshu Stadium.

Selepas tamat semua perlawanan dari 4 kumpulan, berikut adalah 8 pasukan terbaik yang berjaya mara ke peringkat suku akhir dalam kejohanan AFC U23 Championship 2018.

Malaysia dan Vietnam merupakan 2 pasukan dari ASEAN yang mara ke peringkat suku akhir dari 3 wakil ASEAN, selepas Thailand terkeluar dari kejohanan.


Sultan Ibrahim Titahkan Kerajaan Johor Tukar Semula Nama Daerah Kulaijaya Kepada Nama Asalnya

Sultan Johor Sultan Ibrahim Almarhum Sultan Iskandar menitahkan kerajaan negeri Johor supaya menukar semula nama daerah Kulaijaya kepada nama asalnya, Kulai dengan serta-merta.

Sultan Ibrahim bertitah walaupun nama sesebuah kampung atau tempat bunyinya agak pelik, ia hendaklah dikekalkan.

“Di Johor, saya ingatkan kepada kerajaan di bawah Menteri Besar Datuk Seri Mohamed Khaled Nordin, nama sesebuah kampung atau tempat telah diberikan oleh nenek moyang kita dahulu mengikut kesesuaian dan sejarahnya.

“Walaupun namanya berbunyi agak pelik, nama tersebut hendaklah dikekal dan jangan diubah. Bagi tujuan ini, kerajaan hendaklah buat perubahan kepada dokumen hak milik dan lain-lain dokumen secara percuma,” titah baginda ketika merasmikan Masjid Tunku Laksamana Abdul Jalil di Ibu Pejabat Polis Kontinjen, di sini, Jumaat.

Daerah Kecil Kulai sebelum ini telah dinaikkan taraf kepada sebuah daerah pada 21 Jun 2008 dan ditukar namanya kepada Kulaijaya dan pengisytiharannya dibuat oleh sultan Sultan Iskandar, sultan Johor ketika itu.

Berdasarkan rujukan di portal Majis Perbandaran Kulai, terdapat dua versi tentang asal-usul Kulai.

Pertama, ia dikatakan daripada perkataan Gui Lai yang bermaksud ‘kedatangan kura-kura’, yang dikaitkan dengan kemunculan berpuluh-puluh ekor kura-kura menghala ke pekan ketika peristiwa banjir tahun 1920.

Terdapat juga versi menyatakan Kulai mendapat namanya daripada “Tengku Lai” yang membawa maksud “Tengku datang” yang datang ke Kulai untuk mengutip cukai dan berburu.

Sultan Ibrahim turut bertitah supaya kerajaan negeri memikirkan dan meneliti nama yang sesuai bagi kawasan Nusajaya yang merupakan pusat pentadbiran baharu kerajaan negeri Johor kerana nama tersebut tidak mempunyai kaitan dengan sejarah kawasan itu.

LIKE dan FOLLOW Vocket di Facebook serta Instagram


Sultan Johor Bayar Zakat RM10 Juta Bagi Tahun Ini

Sultan Johor, Sultan Ibrahim Ibni Almarhum Sultan Iskandar berkenan membayar zakat sebanyak RM10 juta bagi tahun 2023.

Cek zakat diserahkan oleh Baginda kepada Ketua Pegawai Eksekutif Majlis Agama Islam Negeri Johor (MAINJ), Ismail Abu dan disaksikan oleh Mufti Johor, Dato’ Yahya Ahmad.

Baginda Tuanku juga berkenan mengurniakan sumbangan peribadi sebanyak RM100,000 kepada Gabungan Persatuan Teksi Berdaftar Johor Bahru (GAPET).

Sumbangan cek daripada Baginda Tuanku Sultan diterima oleh Presiden GAPET, Wahib Mohd Yasin pada hari ini (12 April) di Johor Bahru.

Pada tahun 2019 lalu, Sultan Johor berkenan membayar zakat sebanyak RM5 juta dan mewakafkan tanah seluas 1024.487 meter persegi bagi tujuan Wakaf Surau Dan Kebajikan Agama Islam, Mukim Jemaluang, Mersing.


Pesawat Boeing 737-800 Dengan Jata Diraja Johor Dikesan Di Washington

Sebuah pesawat Boeing 737-800 dengan jata diraja Johor telah dikesan di Everett, Washington.

Ia merupakan penambahan koleksi armada Sultan Johor yang terbaru, yang terdiri daripada beberapa buah kereta dan pesawat, malah sebuah trak ‘Optimus Prime, seperti yang kami kongsikan sebelum ini.

Seorang individu mengesan pesawat ini ketika lawatannya ke Amerika Syarikat.

Pesawat Boeing Business Jet 2 mampu untuk terbang selama 10 jam tanpa henti.

Pesawat berwarna emas dengan jata diraja Johor dikatakan mempunyai dalaman yang lengkap mengikut spesifikasi Sultan Ibrahim Sultan Iskandar, yang mempunyai lesen juruterbang dan merupakan peminat tegar kapal terbang dan kereta.

Sumber memberitahu The Malaysian Insider bahawa pesawat ini dijangkakan untuk tiba di Johor Bahru beberapa minggu lagi dari Washington.

Berdasarkan harga semasa pesawat model 737-800 ini, ianya dianggarkan berharga lebih RM400 juta (AS$96 juta).

Walau bagaimanapun, pihak Istana Johor enggan mengulas atau mengesahkan perkhabaran di atas.

BACA: 12 Lokasi Makanan Sedap Di Batu Pahat, Johor. Boleh Buat Anda Terliur


Sultan Johor Berjaya Menjadi Pemilik Terawal Toyota GR Supra

Umum tahu Sultan Johor selaku merupakan seorang pemimpin yang kaya-raya. Hobi beliau dalam mengumpul kereta mewah dan sukan sudah dimulakannya sejak daripada dahulu lagi.

Pada kali ini, bersempena dengan pelancaran Toyota Supra generasi terbaru pada minggu ini di Malaysia, Sultan Johor berjaya menjadi yang pertama memiliki model legasi daripada Toyota ini.

Difahamkan UMW Toyota Malaysia cuma membawa satu varian buat model ini iaitu varian GTS dengan penyertaan enjin 3.0 liter enam-silinder dengan turbo yang menjana 500 Nm tork. Model ini mampu memecut 0-100 km/j dalam jangka masa 4.3 saat sahaja manakala had kelajuan maksima dihadkan dengan kelajuan 250 km/j.

Dari segi harga, Toyota Gr Supra A90 mula ditawarkan di Malaysia dengan harga atas jalan tanpa insuran bermula RM568,000. Para pelanggan masih perlu membayar premium RM5,000 untuk warna-warna terpilih serta tambahan RM12,000 untuk kemasan karbon pada bahagian kabin.

Tahniah diucapkan buat Sultan Johor atas kejayaan untuk menjadi yang terawal memiliki model hangat daripada Toyota ini. Pastinya model ini bakal digandingkan bersama koleksi kereta baginda sebelum-sebelum ini.

Kami kongsikan kepada anda beberapa artikel tempatan berkaitan automotif. Klik pautan dibawah untuk membacanya.

Perodua Axia 2019 Dilancarkan Dengan Rekaan Seakan ‘SUV’

JPJ Perak Bakal Melelong Kenderaan Serendah RM50 Pada 25 September Ini

Lelaki Berusia 21 Tahun Ini Berjaya Mengubahsuai Kereta Myvi Dengan Konsep ‘Tesla’


Sultan Johor Buktikan Baginda Seorang Yang Sempoi Dan Mesra Rakyat

Jika kami berada di lokasi dan diwaktu yang sama seperti dalam video di bawah pastinya kami turut teruja dengan Sultan Johor ini.

Dengan selamba Baginda menunggang motor kapcai dan menegur rakyat marhain.

Mungkin inilah faktor kenapa orang Johor sukakan sultan mereka.

LIKE dan FOLLOW Vocket di Facebook serta Instagram


29 Gaya Kucing Tidur Yang Buatkan Anda Geram. Sangat Comel!

Mereka yang mempunyai kucing sebagai haiwan peliharaan mesti tahu yang kucing mempunyai kebolehan untuk tidur di mana mereka suka pada bila-bila masa. Koleksi gambar dibawah begitu lucu untuk dilihat dan pemilik kucing mungkin mahu membuat koleksi gambar tidur kucing anda selepas ini.


Sultan Johor Dan Perdana Menteri Naik Dua SUV ‘Rare’ Curi Tumpuan Ramai

DYMM Sultan Johor Sultan Ibrahim Ibni Almarhum Sultan Iskandar dan keluarga DiRaja Johor sememangnya diketahui ramai sebagai collector pelbagai jenis kenderaan sama ada buatan dari negara sendiri mahupun negara luar.

Pada hari semalam Baginda Tuanku terima mengadap Perdana Menteri Malaysia dalam membincangkan perkembangan isu-isu semasa negara dalam usaha berterusan kerajaan untuk membantu rakyat yang terkesan dengan pandemik COVID-19 melalui pelbagai inisiatif.

Sepanjang perjumpaan tersebut berlangsung selama satu jam, pasukan Istana Johor merakam detik-detik bermakna kerana ini merupakan kunjungan rasmi pertama Datuk Seri Ismail Sabri yang juga Ahli Parlimen Bera selepas mengangkat sumpah sebagai Perdana Menteri Ke-9.

Lebih mencuri perhatian lagi apabila DYMM Sultan Ibrahim memandu sendiri crossover SUV kompak elektrik model Hyundai IONIQ 5 yang menerima tempahan sebanyak 23,760 unit pada hari pertama model tersebut didedahkan kepada dunia pada bulan Mac lalu.

Model SUV elektrik ini antara yang tercanggih pada masa ini kerana ia boleh bergerak sejauh 460km dengan satu pengecasan penuh, mampu bergerak pada jarak 100km dengan 5 minit pengecasan dan sistem ultra fast charging yang mengagumkan di mana bateri boleh penuh dari 10%-80% dalam masa 18 minit sahaja.

A post shared by VOCKET Car Club (@vocketcarclub)

Sudah menjadi satu kebiasaan buat DYMM Sultan Ibrahim untuk menjemput serta menghantar tetamu dari jauh dengan menaiki kenderaan-kenderaan miliknya seperti mantan Perdana Menteri terdahulu Tun Dr Mahathir menaiki Proton Saga yang dipandu sendiri oleh Baginda Tuanku untuk pulang ke Lapangan Terbang Antarabangsa Senai.

Pada kali ini pula YAB Datuk Seri Ismail Sabri pula dijemput ke Istana Pasir Pelangi, Johor Bahru dengan menaiki salah sebuah daripada beberapa koleksi SUV mewah lagi bergaya model Rolls-Royce Cullinan yang berharga sekitar RM1.8 juta.

Selain membincangkan inisiatif kerajaan dalam membantu rakyat serta beberapa isu-isu lain, Perdana Menteri dan rombongan turut diraikan dalam majlis santapan tengah hari bersama Baginda Tuanku Sultan.

Sebelum ini DYMM Sultan Johor telah mencuri perhatian ramai dengan menghadiri ke majlis perasmian dengan menaiki Genesis G90L. Baca lebih lanjut melalui pautan di bawah.

Mewah Dan ‘Rare’, Sultan Johor Jadikan Genesis G90L Sebagai Kenderaan Rasmi Baharu

Sultan Johor Kurniakan 10 Myvi Buat Jururawat Wad Diraja HSA Sebagai Tanda Penghargaan

Gambar Kereta ‘Rare’ Raih Perhatian TPJ, Ini Model Ford GT Terawal Sampai Di Malaysia


Sultan Johor Kurniakan 10 Myvi Buat Jururawat Wad Diraja HSA Sebagai Tanda Penghargaan

DYMM Sultan Johor Sultan Ibrahim Ibni Almarhum Sultan Iskandar dan keluarga DiRaja Johor sememangnya diketahui dengan sikap mereka yang mesra rakyat dalam kalangan masyarakat.

Tidak sahaja cakna dengan apa-apa perkembangan sama ada di Johor dan dalam negara, beliau pada hari ini turut berkongsikan perkhabaran gembira dengan menghadiahkan sepuluh buah kereta kepada jururawat di Hospital Sultanah Aminah.

Berkongsi perkara tersebut di laman Facebook Sultan Ibrahim Sultan Iskandar, pengurniaan sepuluh unit MyVi berwarna biru itu adalah bagi menzahirkan penghargaan di atas perkhidmatan para jururawat kepada beliau dan Keluarga DiRaja Johor.

Salah seorang penyelia jururawat, Matron Rokiah Samin yang bertugas di Wad Diraja HSA sejak tahun 2006, melahirkan perasaan syukur di atas kurniaan berkenaan.

“Mewakili mereka yang lain, saya menjunjung setinggi-tinggi kasih kepada Baginda Tuanku Sultan di atas kurniaan ini.

“Besar sungguh nilainya kepada kami semua, dan kami juga sentiasa mendoakan kesejahteraan dan kesihatan DYMM Sultan Johor serta Keluarga Diraja Johor,” katanya kepada Royal Press Office (RPO) pada hari ini (29 September).

Kesemua kereta Perodua MyVi berwarna biru itu dilaporkan disampaikan kepada penerima melalui satu majlis yang diadakan di Larkin, Johor Bahru hari ini.

Pengurniaan tersebut yang dikongsikan di media sosial turut menerima pujian daripada netizen dengan rata-rata turut mengucapkan terima kasih dan tahniah kepada jururawat yang telah berkhidmat dengan baik selama ini.

“Tahniah, satu penghargaan yang tidak ternilai. Terima kasih kepada para jururawat di atas kerjasama yang telah diberikan. Alhamdulillah dan bersyukur dengan Sultan Johor yang prihatin,” komen salah seorang netizen di hantaran tersebut.

“Bagai bulan jatuh ke riba tu, Alhamdulillah rezeki tak salah alamat, syukur atas kurniaan tu, bukan semua orang beruntung,” tambah seorang lagi netizen.

Baca juga perkongsian kami mengenai pengurniaan jam tangan mewah oleh Tunku Mahkota Johor kepada para pemain bola sepak Johor Darul Ta’zim sebelum ini di pautan di bawah.

TMJ Kurniakan Jam Tangan Rolex Buat Pemain Dan Staf JDT

‘Buah Jatuh Tidak Jauh Dari Pohonnya’- TMJ Kongsi Pesanan Berguna Dalam Mendidik Anak

TMJ Pemilik Sebenar Istana Dalam ‘Crazy Rich Asians’ Yang Bernilai RM14 Bilion


Sultan Johor Pemegang Saham Individu Kedua Terbesar 7-Eleven

Sultan Ibrahim ibni Almarhum Sultan Iskandar menguatkan lagi kedudukan baginda sebagai pemegang saham kedua individu terbesar 7-Eleven Malaysia Holdings Bhd apabila baginda kini memegang 9.22% pegangan saham syarikat tersebut.

Melalui Bursa Saham, baginda telah membuat penambahan 2.44 juta saham sekitar 28 ke 30 Ogos yang lalu. Selepas pengambil alihan terbaru ini, baginda kini mempunyai pegangan di 7-Eleven sebanyak 102.40 juta saham.

Sekitar awal bulan Ogos lalu baginda sudahpun meningkatkan pegangan dalam 7-Eleven tetapi meningkatkannya lagi akhir bulan lalu. Pemegang saham utama 7-Eleven Malaysia, Tan Sri Vincent Tan membuat kenyataan bahawa beliau sangat gembira kerana Sultan Ibrahim menambah pegangan saham dalam syarikat berkenaan sekaligus menjadikan baginda salah seorang pemegang saham individu terbesar dalam 7-Eleven.

Setakat bulan Disember 2016, 7-Eleven kini mempunyai 2,122 cawangan di seluruh Malaysia. Sultan Ibrahim terkenal sebagai seorang pelabur yang bijak dengan memilih syarikat dan perniagaan yang mempunyai asas yang kukuh serta potensi pertumbuhan yang baik. Selain itu, baginda turut mempunyai pegangan saham dalam syarikat telco U Mobile sebanyak 15%.


Sultan Muhammad V Umum Letak Jawatan Sebagai Agong

Sultan Muhammad V hari ini telah membuat pengumuman secara rasmi mengenai perletakan jawatan baginda sebagai Yang di-Pertuan Agong ke-15. Pengumuman tersebut telah dikeluarkan melalui sebuah warkah kepada Duli-Duli Yang Maha Mulia Raja-Raja. Warkah tersebut diutuskan kepada Setiausaha Majlis Raja-Raja.

Menurut Datuk Pengelola Bijaya Diraja, Datuk Wan Ahmad Dahlan Ab Aziz dalam warkah tersebut, baginda berterima kasih kepada Perdana Menteri dan kerajaan atas kerjasama mentadbir negara. Baginda turut menyampaikan ucapan terima kasih yang tidak terhingga kepada pasukan Tentera di Raja Malaysia atas kesetiaan yang diberikan kepada baginda.

Dipetik dari warkah yang disampaikan, Baginda turut menyampaikan sepanjang menjalankan tugas sebagai Yang di-Pertuan Agong, Baginda telah berusaha untuk memenuhi tanggungjawab dan amanah selaku ketua negara, berperanan sebagai tunggak kestabilan, sumber keadilan, teras perpaduan dan payung penyatuan di kalangan rakyat.

Baginda Sultan telah ditabalkan menjadi Yang di-Pertuan Agong ke-15 pada 13 Disember 2016 menggantikan Almarhum Sultan Abdul Halim Mu’adzam Shah dari Kedah.

#RealDeal. Nak dapatkan handphone power 8GB RAM + 128GB Storage? Jom tonton video ini.


Sultan Perak Dilantik Sebagai Penaung Universiti Oxford Bagi Asia Tenggara

Sultan Perak, Sultan Nazrin Muizzuiddin Shah baru-baru telah dilantik sebagai Penaung Pusat Pengajian Asia Tenggara di Universiti Oxford. Menurut pihak Oxford, pusat tersebut akan menjadi sebahagian daripada Oxford School of Global and Area Studies.

Untuk pengetahuan, pusat yang baru sahaja dibangunkan itu dijangka dapat membantu mewujudkan peluang penyelidikan dan pengajaran. Pusat ini akan terbahagi kepada beberapa jabatan iaitu Geografi dan Alam Sekitar, Antropologi dan Etnografi Muzium, Politik dan Hubungan Antarabangsa, Pengajian Pembangunan dan Sejarah.

Baginda turut bertitah dengan adanya pusat ini universiti nombor 1 dunia tersebut mampu untuk memberikan sumbangan dalam bidang pendidikan global menerusi penyelidikan dan pembelajaran Pengajian Asia Tenggara. Tambah baginda langkah ini sekaligus memberi manfaat kepada penduduk di negara-negara ASEAN.

Sebelum ini baginda turut dilantik sebagai Canselor Universiti Malaya selain memegang jawatan sebagai Duta Khas Malaysia di Dialog Antara Ketamadunan dan Kepercayaan di Kesatuan Ketamadunan Pertubuhan Bangsa-Bangsa bersatu dan Pengerusi Bersama Panel Tertinggi Pertubuhan Bangsa-Bangsa Bersatu dalam Pembiayaan Kemanusiaan.


Sultan Selangor Dan Tengku Permaisuri Titah Masyarakat Lebih Prihatin Terhadap Haiwan Terbiar

Baru-baru ini isu berkenaan haiwan terbiar semakin hangat dibincangkan oleh ramai pihak terutama sekali apabila terdapat video atau gambar yang dimuat naik menunjukkan haiwan terbiar ini diseksa oleh golongan yang tidak bertanggungjawab.

Perkara tersebut telah mendapat perhatian pasangan diraja ini iaitu Sultan Selangor, Sultan Sharafuddin Idris Shah Alhaj serta Tengku Permaisuri Selangor, Tengku Permaisuri Norashikin menerusi perkongsian Selangor Royal Office di laman Facebook.

Menerusi perkongsian tersebut, baginda telah menzahirkan rasa dukacita kerana terdapat ramai pihak yang bertindak berlaku kejam terhadap haiwan liar terutama sekali sewaktu Perintah Kawalan Pergerakan (PKP) dijalankan.

Dalam pada itu baginda turut menitahkan supaya ramai pihak untuk memiliki sifat belas kasihan terhadap haiwan sebegini kerana ia telah menjadi tanggungjawab bersama untuk memberi mereka makanan serta perlindungan tidak kiralah ketika mereka di dalam peliharaan atau pun apabila mereka berada di dalam habitat sendiri.

“Baginda sendiri kini telah memelihara beberapa ekor kucing terbiar yang telah diberi perlindungan secukupnya.

“Ini termasuklah Snowy, seekor kucing terbiar yang pada mulanya datang ke kediaman baginda empat tahun lalu untuk mencari makanan, namun diambil sebagai haiwan angkat di atas inisiatif baginda sendiri,” menerusi perkongsian Selangor Royal Offcie di laman Facebook.

Menurut baginda, dengan kaedah pengambilan haiwan terbiar sebagai haiwan angkat (adopt), haiwan terbiar ini boleh dijadikan sebagai haiwan peliharaan jika diberi rawatan dan penjagaan yang rapi.

Sultan Sharafuddin turut menitahkan agar pihak-pihak berkuasa tempatan (PBT) bertindak lebih pro-aktif dan bijak menangani isu haiwan terbiar ini secara holistik, dan bukan memberi gambaran buruk yang akhirnya akan menyebabkan haiwan-haiwan ini dikurung atau dibunuh.

“Baginda mahu PBT jadikan negara Turki sebagai model. Lihat bagaimana pihak berkuasa negara itu mengendalikan haiwan-haiwan terbiar yang tidak berdosa ini daripada dizalimi.

“Baginda amat berharap agar rakyat dan seluruh komuniti khususnya di Selangor dan di Malaysia, terus menyemai sifat belas kasihan dan sayangkan haiwan-haiwan terbiar ini serta mengambil berat tentang hak dan kebajikan haiwan seumpamanya,” menerusi hantaran yang dibuat di laman Facebook tersebut.

Di kesempatan itu, baginda turut mengingatkan rakyat jelata agar terus mematuhi segala prosedur operasi standard (SOP) yang ditetapkan di bawah PKP, termasuklah memakai pelitup muka serta keluar rumah apabila perlu bagi membendung wabak berbahaya COVID-19 daripada terus menular.

Baca perkongsian kami yang terdahulu mengenai kisah gadis ini yang bertemu Sultan Perak di kedai buku melalui pautan di bawah.

Rendah Diri Dan Peramah, Gadis Ini Kongsi Kisahnya Bertemu Sultan Perak Di Kedai Buku

Sultan Johor Kurniakan 10 Myvi Buat Jururawat Wad Diraja HSA Sebagai Tanda Penghargaan

Wak Doyok Mengaku Tidak Bersalah Guna Lambang Sultan Johor, Berdepan Denda RM500,000


Sultan Selangor Perkenan Beli Lukisan Dengan Gambaran ‘Monyet Di Parlimen Malaysia’

Sebuah hasil karya seni lukisan yang menggambarkan keadaan di parlimen telah berjaya menarik perhatian DYMM Sultan Selangor, Sultan Sharafuddin Idris Shah sehingga baginda berminat untuk membelinya.

Dalam satu ciapan yang ditulis di laman Twitter oleh Selangor Royal Office, “Sebaik melihatnya, Baginda berkenan untuk membeli karya lukisan itu. Satu hari nanti, Baginda berhasrat melelong lukisan ini dan hasil lelongan akan disumbangkan untuk tujuan kebajikan.”

12 April 2022 ~ Sebuah hasil karya seni lukisan telah menarik perhatian DYMM Sultan Selangor.Sebaik melihatnya, Baginda berkenan untuk membeli karya lukisan itu.Satu hari nanti, Baginda berhasrat melelong lukisan ini dan hasil lelongan akan disumbangkan untuk tujuan kebajikan. pic.twitter.com/kdTzc4n1Pt

— Selangor Royal Office (@SelangorRoyal) April 12, 2022

Lukisan dengan latar belakang parlimen dengan lambang jata negara dan dipenuhi dengan monyet itu kelihatan unik dan menggambarkan situasi yang sering terjadi di parlimen di Malaysia.

Namun tiada pendedahan daripada akaun Twitter tersebut daripada mana baginda membeli lukisan terbabit atau siapakah pelukis yang bertanggungjawab  melukis lukisan yang penuh keunikan tersebut.

Selain baginda, netizen di laman Twitter juga turut tertarik dengan lukisan ini. Sebahagian daripada mereka memberi cadangan agar Yang di-Pertua atau lebih dikenali sebagai ‘tuan speaker’ diganti dengan speaker yang rosak.

“Patutnya muka Speaker tu pun bleh ganti dengan Speaker Rosak,” kata seorang netizen.

“Ini sahih ke? Tak sangka dapat lihat golongan istana troll ahli politik,” kata netizen yang lain.

“Art berat, siapa tahu pelukisnya siapa? dan apa tajuk lukisan dia?” Tanya salah seorang netizen.

Model ikonik Nokia 3310 atas meja Sultan Selangor tarik perhatian netizen. Rujuk pautan di bawah untuk membaca.

Model Ikonik Nokia 3310 Atas Meja Sultan Selangor Tarik Perhatian Netizen

Sultan Selangor Dan Tengku Permaisuri Titah Masyarakat Lebih Prihatin Terhadap Haiwan Terbiar

5 Pencapaian Cemerlang Negeri Selangor Di Bawah Pimpinan Amirudin Shari


Sumbang ‘Handphone’ Kepada Mangsa Curi, Sikap Prihatin Polis PJ Ini Curi Perhatian Netizen

Remaja berusia 14 tahun, Muhammad Nor Faizal bekerja sambilan menjual burger di Kota Damansara sewaktu cuti sekolah telah menjadi mangsa kecurian. Telefon pintar, wang tunai, dan barang-barang jualan telah dicuri ketika dia meninggalkan gerainya untuk ke tandas.

Lantaran itu, YDH Ketua Polis Daerah Petaling Jaya, ACP Nik Ezanee telah meluangkan masa melawat Faizal. Difahamkan, pihak IPD Petaling Jaya telah menyumbangkan telefon pintar kepada Faizal untuk memberi semangat agar terus cekal dalam menghadapi cabaran di dalam kehidupan.

Menjengah ke ruangan komen, rata-rata netizen berasa terharu akan keprihatinan yang ditunjukkan YDH Ketua Polis Daerah Petaling Jaya. Malah, para netizen juga kagum walaupun ACP Nik Ezanee sibuk dengan kerja tetapi masih meluangkan masa untuk masyarakat.

Tidak hanya itu, sikap yang ditonjolkan ACP Nik Ezanee ini cukup disenangi para netizen dan sikapnya wajar dijadikan teladan untuk warga Polis DiRaja Malaysia dalam menghulurkan bantuan.

Apakah pula pendapat anda akan perkara ini? Mungkin anda boleh kongsikan sebarang pengalaman anda bersama pegawai polis jika ada.

Sementara itu, kami kongsikan beberapa artikel berkaitan pihak polis pada pautan di bawah ini.

Hubungi Jurubahasa Isyarat Bantu OKU Buat ‘Report’, Tindakan Polis Ini Dipuji Netizen

Cuak Ditahan Ketika Sekatan Jalan Raya, Gadis Ini Kongsi ‘Plot Twist’ Dibantu Polis

Gambar Rondaan Polis Berkuda Di Kawasan Perumahan Ini Curi Perhatian Netizen


Apa Kata Peguam Tentang Pengagihan Wang Sumbangan Terhadap Anak Mangsa Kemalangan Duke

Saya terpanggil untuk memberikan sedikit komen dan pandangan dari sudut perundangan tentang isu yang sedang viral sekarang berkenaan dengan wang sumbangan orang ramai kepada anak-anak mangsa kemalangan maut di lebuhraya DUKE tahun lalu.

Isu tersebut timbul apabila salah seorang kakak kepada arwah mendakwa bahawa wang sumbangan yang didepositkan oleh orang awam dalam akaun dua orang adik beliau telah tidak diagihkan sepenuhnya untuk tujuan perbelanjaan dan kebajikan anak-anak mangsa.

Walaubagaimanapun, kedua-dua mereka mendakwa bahawa, berdasarkan pandangan daripada Mufti Wilayah Persekutuan, wang tersebut adalah milik dan hak mereka sepenuhnya kerana ianya didepositkan ke dalam akaun mereka sendiri, bukannya atas akaun anak-anak tersebut.

Maka isu yang timbul dalam kes ini adalah:

1. Sama ada kedua-dua adik beradik tersebut dianggap sebagai pemegang amanah (trustees) kepada anak-anak saudara mereka.

2. Sama ada wang sumbangan orang awam yang didepositkan kedalam akaun kedua-dua mereka tersebut dianggap sebagai harta amanah (trust property).

Jika jawapannya ya, maka apakah kesan terhadap tindakan mereka tersebut dari segi perundangan?

Sebenarnya, kalau kita rujuk kepada Akta Pemegang Amanah (Trustees Act) 1949 (selepas ini disebut sebagai “Akta tersebut”), secara ringkasnya, perkataan pemegang amanah itu didefinisikan sebagai:

“Mana-mana pihak, termasuklah wakil individu, yang mewakili sesuatu pihak yang berkepentingan (benefesiari) untuk sesuatu tujuan tertentu”.

Maka dalam kes ini, saya berpandangan, untuk menentukan sama ada kedua-dua bapa saudara anak-anak arwah tersebut adalah pemegang amanah yang sah atau sebaliknya, kita perlu lihat kepada persoalan adakah tindakan mereka memberikan nombor akaun kepada orang ramai untuk orang ramai menyalurkan sumbangan ke dalam akaun tersebut dianggap secara tersiratnya sebagai mewakili atau bertindak bagi pihak anak-anak saudara mereka, atau tindakan tersebut hanya untuk diri mereka semata-mata?

Jika jawapannya ya, maka sudah pastilah dalam keadaan tersebut mereka bolehlah dianggap sebagai pemegang amanah bagi pihak anak-anak mangsa tersebut.

Dan justeru itu, wang sumbangan orang ramai kedalam akaun mereka bolehlah dianggap sebagai wang amanah bagi pihak anak-anak mangsa, dan bukannya wang peribadi mereka.

Anda mungkin akan berkata, jika bukan dek kerana bersimpati dengan anak-anak mangsa, sudah pasti orang awam tidak akan sewenang-wenangnya mendepositkan wang kedalam akaun mereka.

Bahkan jika bukan kerana anak-anak mangsa juga, tiada sebab untuk orang awam menjadi “begitu pemurah” untuk mendepositkan wang sumbangan dalam akaun orang yang tidak dikenali.

Justeru, tindakan orang awam mendepositkan wang kedalam akaun mereka berdua adalah kerana mempercayai bahawa kedua-dua mereka adalah orang yang diamanahkan untuk mewakili anak-anak yatim tersebut.

Mungkin netizen akan melihat, di situlah wujudnya ikatan mereka sebagai pemegang amanah secara tidak lansung, walaupun mungkin kedua-dua mereka tidak pernah mendakwa secara verbal yang mereka adalah pemegang amanah bagi pihak anak-anak saudara mereka.

Persoalan ini saya serahkan kepada pembaca sekalian untuk membuat tafsiran.

Baik, sekarang mari kita lihat pula apakah tanggungjawab seorang pemegang amanah sebagaimana yang dinyatakan di dalam Akta tersebut.

Di antara tanggungjawab seorang pemegang amanah termasuklah:

1. Tanggungjawab untuk bersifat amanah, setia, jujur dan tidak membuat sebarang keuntungan peribadi terhadap harta amanah.

2. Tanggungjawab untuk menjaga dengan sebaiknya harta amanah tersebut.

3. Tanggungjawab untuk melaburkan harta amanah tersebut secara sah mengikut undang-undang untuk kepentingan benefesiari.

4. Tanggungjawab terhadap benefesiari untuk mengagihkan harta amanah teraebut kepada mereka.

5. Tanggungjawab untuk menanggung pengurusan harian dan kebajikan benefesiari terutamanya yang bawah umur.

Maka daripada apa yang digariskan tersebut, sekiranya benar kedua-dua mereka dianggap sebagai pemegang amanah, adalah menjadi kewajipan kepada mereka untuk melaksanakan tanggungjawab-tanggungjawab mereka sebagai pemegang amanah seperti di atas.

Kegagalan untuk melaksanakan tanggungjawab-tanggungjawab di atas, termasuklah kegagalan mengagihkan wang sumbangan orang ramai tersebut bagi kepentingan anak-anak arwah, mungkin bolehlah dianggap sebagai Pecah Amanah (Breach of Trust).

Jadi apakah tindakan yang boleh diambil untuk merungkai kes di atas?

1. Secara peribadi saya berpendapat, bagi kedua-dua bapa saudara tersebut, untuk mengesahkan kedudukan mereka sama ada mereka adalah pemegang amanah kepada anak-anak mangsa atau sebaliknya, mereka wajar memfailkan permohonan di Mahkamah untuk mendapatkan pengesahan atau arahan (direction) dari pada Mahkamah tentang status dan kedudukan sebenar mereka.

Perkara ini dibenarkan di bawah Akta tersebut.

Secara tidak langsung mereka dapat membersihkan nama baik mereka setelah diviralkan di media massa dan media online yang seolah-olah mereka adalah orang yang tidak amanah.

2. Saman fitnah juga mungkin boleh diambil oleh mereka terhadap kakak mereka atas kenyataan yang telah dikeluarkan.

Biarlah Mahkamah yang menentukan kedudukan sebenar mereka dan biarlah Mahkamah juga yang menentukan sama ada kenyataan yang dikeluarkan oleh kakak mereka adalah fitnah atau fakta sebenar.

3. Cuma untuk membolehkan pihak polis membuat siasatan terperinci sama ada wujudnya elemen Pecah Amanah telah dilakukan oleh kedua-dua mereka atau sebaliknya, para penderma berhak membuat laporan polis terhadap kedua-dua mereka.

Siasatan lanjut akan dilakukan oleh pihak polis di bawah Seksyen 405 Kanun Kesiksaan atas tuduhan Pecah amanah Jenayah (Criminal Breach of Trust).

4. Jika terbukti bersalah mereka boleh dihukum di bawah Seksyen 406 Kanun Kesiksaan iaitu penjara tidak kurang daripada setahun dan tidak lebih daripada 10 tahun, sebatan dan boleh juga didenda.

Kenyataan di atas hanyalah sekadar panduan umum dan hanyalah pandangan peribadi penulis semata-mata berdasarkan pemahaman dan rujukan ringkas penulis terhadap berita yang disiarkan di media massa dan media online beserta peruntukan undang-undang yang sedia ada.

Ianya tidak dalam apa jua keadaan sekalipun dianggap sebagai satu nasihat perundangan kepada mana-mana pihak dan tidak akan mewujudkan apa-apa ikatan atau liabiliti perundangan antara peguam dan anak guam kepada para pembaca dan pihak-pihak yang terbabit.

Penulis juga tidak akan bertanggungjawab di atas segala masalah atau kerugian atau kesusahan yang dialami oleh pembaca atau mana-mana pihak susulan daripada kenyataan di atas.

Pembaca dan pihak-pihak terbabit dinasihatkan mendapatkan nasihat perundangan kedua daripada peguam yang dilantik secara rasmi untuk kes yang dihadapi.


‘Sumber Dari Kerajaan Malaysia’ – Wartawan Wall Street Journal Dedah Di Mana Jho Low Berada

Penulis buku sensasi Billion Dollar Whale dan wartawan Wall Street Journal, Tom Wright dan Bradley Hope hari ini mendedahkan bahawa mereka mempunyai maklumat di mana orang paling dikehendaki di Malaysia, Low Taek Jho, yang juga dikenali sebagai Jho Low kini berada.

Dalam ciapan di akaun Twitter miliknya, Wright berkongsi bahawa sebelum ini Jho Low telah dikesan berada di Shanghai Disneyland pada 2019, dan mendakwa bahawa maklumat itu datang daripada “sumber kerajaan Malaysia” sendiri.

Guys! Bradley and I reveal the first evidence of Jho Low’s whereabouts on our YouTube channel. Much more to come! We’ll add videos weekly and I’ll post Jho Low photos here later. Subscribe: https://t.co/RS8JAhHWiy

— Tom Wright (@TomWrightAsia) August 31, 2022

Wright berkongsi bahawa maklumat tambahan akan didedahkan di halaman YouTube mereka minggu depan mengenai siapakah dalang yang memberi kebenaran untuk Jho Low mengakses sistem perbankan global.

Jho Low kini hidup dalam pelarian berhubung skandal 1MDB. Dia difahamkan sebagai dalang di sebalik penipuan besar yang terjadi di negara ini. Datuk Seri Najib Razak, didakwa rakan subahat Jho Low baru-baru ini telah dipenjara 12 tahun dan diperintahkan membayar denda RM210 juta untuk peranannya.

Untuk rekod, Najib adalah bekas perdana menteri Malaysia pertama yang dipenjarakan.

Mahkamah dakwa Jho Low habiskan RM2 juta untuk jemput DiCaprio dan Megan Fox berpesta. Rujuk pautan di bawah untuk membaca.

Mahkamah Dakwa Jho Low Habiskan RM2 Juta Untuk Jemput DiCaprio Dan Megan Fox Berpesta

Banglo Mewah Milik Jho Low Di Los Angeles Bernilai RM81 Juta Bakal Dijual Separuh Harga

‘Equanimity’ Kapal Mewah Milik Jho Low Ditahan Di Indonesia